text:
“भवतु मंगलम् जन्मदिनम्”
********************
जन्मदिनक विशेष दिवस पर आदरणीय प्रमोदजी सं जुड़ल जानकारी साझा कS रहल छी । चूंकि आजुक दिन केवल हुनकहिं लेल नहि बल्कि हमरो सभक लेल विशेष अछि । विनम्रता, शालीनता, सौम्यता, सहजता, कर्मठता, विनोदप्रियता सदृश बहुमुखी प्रतिभा सम्पन्न व्यक्तित्व समेत अनेकों गुणके धारण करैत परिवार तथा समाजमे सदैव सभक प्रियभाजक बनि स्नेह तथा दुलार प्राप्त करैत आबि रहल छथि । वातावरण, परिस्थिति वा परिवेशक मध्य माधुर्यता तथा रसमय श्रृंगारक रसास्वादन करायब हिनक सानिध्यमे रहनिहार महानुभाव सहजरूपें प्राप्त करैत प्रमुदित आर प्रफुल्लित होयत आबि छथि ।
हिनक जन्म मधुबनी जिलान्तर्गत अपन पैतृक गाम तीसी बलिया, बेनीपट्टीमे २७ मई, १९७० ईस्वीमे भेलनि । बाल्यकालहि सं सिखबाक जिज्ञासा, आध्यात्मिक स्वाभाव तथा शिक्षाक प्रति झुकाव आदि विशिष्ट लक्षण हिनक अग्रिम भविष्यक शुभ्रताक संकेत कS देने छल ।
गाममे उच्च विद्यालयक अभावक कारणें सन्निकट गाम ‘खिरहर’ स्थित विद्यालयमे शिक्षा प्रारम्भ कयलनि । एहि विद्यालय सं दशवीं कक्षा धरि शिक्षा प्राप्त करैत विद्यालयक शिक्षक समेत शिक्षा सहपाठीक मध्य अत्यधिक लोकप्रिय भेलाह । दशवींक शिक्षा सम्पन्न कयला उपरांत उच्च शिक्षा मधुबनी स्थित रामकृष्ण महाविद्यालयमे नामांकन कराबैत क्रमश: आई काम, बी काम तथा एम काम सम्पन्न करैत चार्टर्ड एकाउन्टेंट पढ़ाई करबाक इच्छाक कारणें कलकत्ता आबि गेलाह । सन् १९९२ सं १९९६ ईस्वी धरि कलकत्ताक प्रवासी जीवन व्यतीत कयलनि । एहि अवधिक दरम्यान हिनका जीवनमे एक अभूतपूर्व घटना घटित भेल । चूंकि मध्यमवर्गीय परिवारक हेबाक कारणें तथा पारिवारिक दायित्वके निर्वहन हेतु चार्टर्ड एकाउन्टेसीक पढ़ाई बीच्चहिंमे छोड़य पड़लनि । एकर मूल कारण छल हिनक वैवाहिक जीवन । १४ जुलाई, १९९१ ईस्वीमे वैवाहिक बंधनमे आबद्ध भS गेलाह । एहि प्रकारें शिक्षा प्राप्त करबाक जे लिलसा संजौने छलाह ओहि तितीक्षाक समापन भेल ।
पारिवारिक दायित्व तथा गृहस्थ जीवनक मर्यादाकें सम्यक निर्वहन हेतु जीविकोपार्जन करबाक अनिवार्यता हिनक जीवनक मूल उद्वेश्य बनि गेल छल तैं १९९७ ईस्वीमे देशक आर्थिक राजधानी मुंबई आबि अपन स्वरोजगार प्रारम्भ कयलनि । जाहिकें पूर्ण मनोयोगपूर्वक तथा निष्ठाक संग अग्रसारित करैत आगु बढ़ि रहल छथि ।
पूर्वमे चर्चा कयलौं जे बाल्यकालहिं सं धार्मिक तथा सामाजिक जीवनमे रूचि बनल छलनि जे सम्प्रति एखनहुं यथावत् बनल छन्हि । पारिवारिक दायित्वके निर्वहन करैत सामाजिक कार्यकर्ता केर रूपमे उल्लासनगर (मुंबई) स्थित अति प्राचीन मैथिली संगठन “मिथिला नव जीवन समिति ट्रस्ट” केर संगठन सचिव बनि सेवा प्रदान कयलनि । सन् २००७ सं २०१७ ईस्वी धरि संगठन सचिव केर रूपमे हिनक कार्यअवधि रहलनि जथा संगठनमे सराहल गेलाह । सम्प्रति २०१६ ईस्वी सं राष्ट्रीय संगठन “मैथिल समन्वय समिति” केर राष्ट्रीय सह-संयोजक केर रूपमे अपन कार्य कुशलताक अमिट पहचान समाजक समक्ष बनेने छथि ।
एक पुत्र केर रूपमे, पतिक रूपमे, पिताक रूपमे तथा सर-कुटुम्बक मध्य हिनक पारिवारिक दायित्व वरेण्य छन्हि । समाजक श्रेष्ठजनक सदैव कृपाभाजक बनल छथि । समतुरिया तथा दोस्त-महीमक हृदयक आभूषण बनल छथि । आजुक दिन हिनक अवतरण दिवस थिकन्हि । समिति परिवार समेत सकल समाज अहांक भव्य, दिव्य तथा सुखद मांगलिक जीवनक मंगलकामना करैत अपन शुभ्र शुभकामना दS रहल अछि । भगवती जानकी अहांक सकल मनोरथ पूर्ण करथि एहि कामनाक संग कहS चाहब “जीवेत शरद: शतम । सुदिनं सुदिनं जन्मदिनम् । भवतु मंगलम् जन्मदिनम् ।” जय श्री हरि ।


c: text/html

text:
सहरसा। 03 जनवरी। अप्पन समीक्षा यात्रा केर दौरान मुख्यमंत्री नीतीश कुमार कैल्हि 4 जनवरी क' सहरसाक दौरा करता। ऐहिक लेल प्रशासनिक तैयारी जोर शोर सँ चैल रहल अछि। अप्पन यात्राक दौरान मुख्यमंत्री सुलिंदाबाद गामक दौरा करथिन। मुख्यमंत्री केँ यात्रा मे कुनु कमी नहि रहे ऐहिक लेल देबाल सभ पर रंग रोगन कराओल जे रहल अछि। कैको जगह सड़क बनाओल जे रहल अछि।
मुख्यमंत्री नीतीश कुमार सहरसाक दौरा केर दौरान सुलिंदाबाद गामक दौरा करता। एहि गाम मे ओ दू घंटा रहता। दिनक 2 बजे एहि गाम पहुँचलाक बाद ओ 4 बजे एता सँ प्रस्थान करता। हुनकर एहि यात्राक दौरान कुनू बातक कमी नहि रहे अधिकारी सभ ऐहिक पूरा ध्यान रैख रहल अछि। कतहुँ शौचालय केर निर्माण भ' रहल अछि तेँ कतहुँ सड़क बनाओल जे रहल अछि। कतहुँ सामाजिक जागरुकता अभियान केर तहत दहेजबंदी आओर बाल बिआह केर विरोध मे नारा लिखल जे रहल अछि।
दरअसल मुख्यमंत्री नीतीश कुमार अप्पन सात निश्चय योजनाक हाल बुझबाक लेल समीक्षा यात्रा पर निकलल छथि। एहि योजना केर वर्तमान मे जे भी हकीकत होय मुदा अधिकारी सभ मुख्यमंत्री केँ एहि दौरा क' देखैत कुनू भी योजना मे कोनो कमी नहि राखे चाहैत अछि।

robotstxt: allowed

filter: keep


text:
लघुकथा
– रूबी झा
सासूर सँ दुइ-चारि बेर रैस-बइस कँ आयला के बाद बहुत दुःखी भऽ पुछलखिन्ह अन्नपूर्णा अपन पिता सँ – बताऊ, हम कोन गामक छी आ हमर घर कतय अछि? अचंभित भय बजलाह नेन कान्त जी (अन्नपूर्णा के पिता) – ई की तोँ पुछैय छैं एखन, ई सवाल पूछैय के कि परोजन? अन्नपूर्णा भाव-विभोर भय कहय लगलीह – बाबूजी! हमरा सासूर में सब अहि गाम (नैहर) के नाम लय संबोधित करैय छथि, छोटो-छिन गलती भेला पर सासु ननैद कहैय छथि अपन घर सँ जैह सीखि कँ आयल रहतैक सैह ने करतैक। और आय बुलय लेल लाल काकी आंगन गेल छलौंह तँ हुनक नवकी पुतोहु पूछलखिन्ह हमरा लेल जे ई के छथिन तँ लाल काकी कहलखिन्ह ई नेन कान्त बौआ के चम्पा वाली बेटी छैक। लाले काकी नहि, सब अहिना कहैत अछि, आय तँ माँओ कैह देलक अपन घर जहिहें तँ काज करिहें, दुइ-चारि दिन लेल एलौं हें नैहर, तोँ तऽ पाहुन छैँ। नेन कान्त जी बेटी केँ कहैय लगलाह – तोहर इहो घर अपने घर छौ, तोँ दुःखी कियैक भऽ रहल छैँ। अन्नपूर्णा बजलीह – बाबूजी! पहचान-पत्र आ आधार-कार्ड पर तँ सेहो आब हमर पता बदैल गेल, तँहन हमर ई घर केना भेल? कि बेटी केर कोनो गाम आ कोनो घर अपन नहि होय छै? एक दिन अहाँक जमाय कुनो बात पर खीसिया गेलाह तँ कहला जो अपन घर। बाबूजी बताउ ना! हमर अपन घर कोन अछि, कतय अछि, हम कोन गामक छी? नेन कान्त जी अपन बेटी केँ भरि पाँज पकड़िकय कहय लगलाह, अहाँ के दुनू घर अछि, अहाँ एना कियैक बजैय छी? हमरा हिसाबे लगभग सब बेटी के अपन पिता सँ इहे प्रश्न हेतैन।


text:
जुलाई २१, २०१५. मैथिली जिन्दाबाद!!
मैथिली जिन्दाबाद केर परम सहयोगी आ साहित्यसेवी युवा अभियानी गिरिन्द्रनाथ झा केर पूज्य पिता पंडित गौरी नाथ झा केर देहावसान समाचार
घटक बाबुक नाम सँ प्रसिद्ध पंडित गौरी नाथ झा मात्र ६५ वर्ष केर आयू मे एहि मर्त्यभूमि केँ छोड़ि देलाह – विगत किछु मास सँ अस्वस्थ छलाह आ डाक्टरी सल्लाह अनुसार आराम मे छलाह। हुनक एकमात्र पुत्र आ प्रसिद्ध युवा साहित्यकार – स्वतंत्र पत्रकार तथा अभियानी गिरिन्द्रनाथ झा निरंतर अपन पिताक सेवा मे आर सब दुनियाकेँ छोड़िकय लागि गेल छलाह। पुत्रधर्म सँ पिताक सेवा आ पिताक समस्त कार्यकेँ अपन कार्य मानिकय गिरिन्द्रनाथ शहरक आलीशान सुविधापूर्ण जीवन छोड़ि अपन पिताक कर्मस्थली ‘चनका, पुर्णियां’ लौटि आयल छथि आ पिता समान कृषि केँ सर्वोपरि धर्म मानि अपन जीवन केँ किसानी लेल समर्पित कय देने छथि।
घटक बाबुक जीवन-परिचय
मूल नाम गौरी नाथ झा, मूल गाम इसहपुर (सरिसव पाही, मधुबनी), स्वयं एक समर्पित साहित्यसेवी, मैथिली तथा हिन्दी भाषा केर सेवा मे निरंतर कार्यरत, और पुर्णिया मे बीएमटी लॉ कॉलेज केर संस्थापक सचिव सेहो छलाह घटक बाबु। ओ 65 वर्ष केर छलाह। पुर्णिया जिला केर प्रगतिशील किसान मे एक प्रमुख नाम गौरी नाथ झा केर छल। किसानीक संग-संग साहित्य व समाज सेवा मे सक्रिय रहैथ।
पूर्णिया जिलाक श्रीनगर प्रखंड स्थित चनका गाम हिनक कार्यस्थल बनल छल। एहि गाम केँ ओ अपन किसानीक प्रयोगशाला बनौलनि। एतय ओ अपन तेरह वर्षक किशोरावस्था सँ आधुनिक प्रणाली आधारित कृषि प्रारंभ केलनि। ज्योतिष विद्या मे पारंगत स्व. झा केँ ‘घटक बाबु’ केर उपनाम सँ पूर्वी आ पश्चिमी मिथिला मे लोकप्रियता भेटल छल। हिनक तीन बेटी आर एक बेटा छथि। हिनक एकमात्र बेटा गिरीन्द्र नाथ झा साहित्य और आंचलिक पत्रकारिता मे सक्रिय छथि, संगहि राजकमल प्रकाशन सँ हिनक पहली पुस्तक लघु प्रेम कथा (लप्रेक) प्रकाशनार्थ प्रतीक्षित अछि। स्व. झा किसानी केर क्षेत्र मे कतेको रास उल्लेखनीय काज केलनि। मक्कइ आ केराक खेती मे हिनक प्रयोग जिला भरि मे प्रसिद्ध भेल।
मैथिली जिन्दाबादक तरफ सँ श्रद्धाञ्जलि-सुमन
मैथिली जिन्दाबाद केर समस्त कार्यसमूह द्वारा गिरिन्द्र जी केर दिवंगत पिता हेतु अश्रुपूर्ण श्रद्धाञ्जलि सुमन अर्पित करैत हुनक आत्माक चीर शान्ति लेल प्रार्थना करैत छी।


text:
— कृति नारायण झा।
“सरस्वती महाभागे विद्ये कमललोचने विद्यारूपे विशालाक्षि विद्यां देहि नमोस्तुते” अर्थात् हे माँ सरस्वती। अपने अत्यन्त भाग्यशाली छी, अपने ज्ञानस्वरूपा छी, कमल के समान विशाल नेत्र वाली हे ज्ञानदात्री माँ। हमरा विद्या दियअ।हम अहाँ के बारम्बार प्रणाम करैत छी।
सनातन धर्म केर विशेषता अछि जे एहि धर्म में अलग अलग विभाग अलग – अलग देवी देवताक जिम्मा सुपुर्द कयल गेल अछि जेना शक्ति केर सभ छार भार माँ महाकाली के उपर छैन्ह। धन सम्पत्ति केर विभाग माँ महालक्ष्मी लग छैन्ह तहिना विद्या आ बुद्धि केर जिम्मा माता सरस्वती के अधीन छैन्ह। जखन भगवान विष्णु केर आज्ञा पावि ब्रम्हा जी एहि सृष्टि केर रचना करय लगलाह त ओ अपन सर्जना सँ संतुष्ट नहिं छलाह। हुनका कतहु ने कतहु कमी केर अनुभव भऽ रहल छलैन्ह जाहि सँ चारू दिशा मे मौन केर वातावरण पसरल छल। पुनः विष्णु भगवानक संकेत पावि ब्रम्हा जी अपन कमंडल सँ जल पृथ्वी पर छिटलाह जाहि सँ पृथ्वी पर कम्पन केर अनुभव होमय लागल संगहि एकटा चतुर्भुजी सुन्दर स्त्री प्रकट भेलीह जिनक एक हाथ में वीणा आ दोसर हाथ वर देवाक मुद्रा मे आ एकर अतिरिक्त बांकी दू टा हाथ में माला आ पुस्तक छलैन्ह। ओहि स्त्री सँ ब्रम्हा जी वीणा बजेवाक अनुरोध कयलनि आ अनुरोध स्वीकार करैत ओ दिव्य देवी वीणा बजवय लगलीह। वीणाक मधुर ध्वनि वातावरण में पसरैत देरी पृथ्वी के समस्त जीव जन्तु के वाणी भेटि गेलैक तखन ब्रम्हा जी ओहि देवी के वीणा वादिनी सरस्वती कहि सम्बोधन कयलनि। माँ सरस्वती विद्या आ बुद्धि प्रदान करय बाली देवी छैथि आ कहल जाइत अछि जे बसंत पंचमी के दिन माता सरस्वती केर उत्पत्ति भेल छलैन्ह तेँ हमरा लोकनि एहि दिन विधि विधान सँ माता सरस्वती जी केर पूजा कऽ कऽ विद्या आ बुद्धि केर बरदान प्राप्त करैत छी। हमरा सभ के बाल्यवस्था में ई पावनि बहुत नीक लगैत छल कारण एहि पूजा में दू दिन धरि जीवनक सभ सँ कठिन आ बेकार काज पढवा लिखवा सँ मुक्ति भेटैत छल। माँ बाबूजी सभ सेहो एहि दिन पढवाक लेल नहि कहैत छलाह कारण भोरे सँ सभटा किताब कापी सभ सरस्वती माता के मूर्ति के समक्ष राखल रहैत छल जे ओहि दिन किताब कापी के सभटा पढाई सरस्वती माँ स्वयं करतीह। ओहि दिन बाबूजी के, कक्का के नब – नब धोती, माँ आ काकी सभक नवका – नवका साङी के हम सभ ओहार बनबैत छलहुँ। गामक अशोक गाछ केर ठाढि एहि दिन सभटा टुटि जाइत छल। भगवतीपुर के प्रसिद्ध हलुआइ चन्दर साहु के लाल पीयर रंग के बुनियाँ एहि दिन समाप्त भऽ जाइत छलैक। भरि दिन पूजा पाठ में बीति जाइत छल आ राति में सेहो मूर्ति के बगल में सुतैत छलहुँ। प्रसाद में विशिष्ट छल केसौर आ बेएर मुदा बुनियाँ के विशेषता अलग छलैक कारण सरस्वती पूजा में पीयर रंग अर्थात बसंती रंग के विशेष महत्व होइत छैक यथा पलासक फूल, आमक मज्जर आ मिठाई में बुनियाँ। हमरा सभक दिमाग मे बैसल छल जे सरस्वती माँ के मूर्ति के सामने किताब रखला सँ सभटा याद भऽ जाइत छैक जेना कालीदास के सरस्वती जी के मुँह पर कारी लगाओलाक उपरान्त ओ जे किताब उनटबैत छलाह ओ हुनका याद होइत जाइत छलैन्ह। सभटा सरल आ बाल बुद्धि केर परिचायक छल आ अन्त में ओ प्रसिद्ध पंक्ति “वरदे – वरदे – वरदे वीणा वादिनी वरदे….


text:
मैथिली किस्सा : गोनू झा पर गामक लोक बड़ कन्हुआयल रहैत छलाह। हुनकर उन्नतिसं लोककेँ ईर्ष्या होइत छलनि। हुनका लोकनिक सम्मिलित प्रयाससं गोनू आ भोनू दुनु भाइमे झगड़ा भ गेल। मुदा एकटा महींस आ कम्मल बचि गेल जे बँटा नहि सकल। एहि पंचैतीसं गोनू बड़ दुखित रहैत छलाह।
महींसकें दिन भर gonu jhagonu jha storiesmaithili storiesगोनू झाबंटवाराभोनू झामैथिली कहानीमैथिली किस्सा Read More
मैथिली किस्सा: गोनू झा एकबेर बहुत दिनक बाद अपन जजमनिकासं घुरल आबैत छलाह। बाटमे हाट देखि ठमाकि गेलाह। माछक बाजार मे माछक अम्बार देखि मोन पनिया गेलनि। बटुआ टोलनि। भरल छलनि। जजमान कयनहुरहनि बेस बिदाइ। कराचुर एक मासक बिदाइ रहनि बटुआमे। चट अपन पसिन्नक रोहु माछ तौलबाक हेतुमलाहकेँ कहलनि। जीबैत gonu jhamaithili storiesगोनू झागोनू झाक माछनौआमैथिली कहानीमैथिली किस्सा Read More
मैथिली किस्सा : गोनू झाक एक बेर माल-जालक हाट गेलाह तथा ओत सं नीक बरद किनने अयलाह। पैसाक किल्लति रहिन तें एकटा किनलनि। गोनू झा सोचलनि जे पाइ होयत तं जोड़ा लगा लेब। एहि वर्ष ककरो संग भजैती क लेब। यैह सभ सोचैत गोनू झा गाम दिस आबि रहल छलाह। gonu jhamaithili storiesmaithili storyगोनू झामैथिली किस्सा Read More
मैथिली किस्सा : मिथिला दरबार प्रवेश द्वार पर नियुक्त एकटा द्वारपाल अत्यधिक लोभी आ घुसखोर छल। प्रायः दोसरे-तेसरे गोनू झाकेँ किछु-ने-किछु पुरस्कार भेटैत छलनि आ से देखि ओही द्वारपालकेँ करेज फाटय लगैक। ओ सदिखन मनमे यैह योजना बनाबय जे कोहुना गोनू झा केँ फेरमे देल जाय, जाहिसँ प्राप्त पुरस्कारक किछु gonu jhagonu jha ke kahanigonu jha storiesmaithili khissamaithili storiesmaithili storystories in maithili Read More
मैथिली किस्सा : मिथिलामे माँ काली शक्तिक अवतार मानल जाइत छथि। गोनू झा हुनकहि उपासक छलाह। हुनक उपासना कयलाक बादहि ओ कोनो आन काज करैत छलाह। तेँ हुनका प्रत्येक काजमे सफलता भेटैत छलनि।
एक दिन गोनू झा निशचय कयलनि जे, जेना हो, माँ कालीक दर्शन कायल जाय। एहि लेल ओ निरन्तर gonu jhagonu jha storiesmaa kalimaithili storiesmaithili storystories in maithiliगोनू झा Read More
मैथिली किस्सा : गोनू झा एकटा राजाक दरबारी रहथि। ओ बहुत चतुर छलथि आओर राजाक राज-काज मे मदद करैत छलथि आओर हुनकर खूब मनोरंजन करैत छलथि। राजा हुनका बहु मानैत छलथिन्ह संगहि आओर लोक सेहो खूब मानैत छलैन्ह।
गोनू झाक उन्नति देखि क सभ दरबारी डाह करैत छल आओर हुनका मिटा देबाक gonu jhamaithili storiesगोनू झामैथिली कहानी Read More


text:
कलकत्ता : जानकी सेवा संघ द्वारा 'मैथिली दिवस'क आयोजन कोन्नगर मे बीतल रवि मने 27 दिसंबर कें भेल. विद्यापति लेन मे आयोजित कार्यक्रम मे मैथिलीक वरिष्ठ साहित्यकार रामलोचन ठाकुर, नवीन चौधरी, प्रफुल्ल कोलख्यान, मैथिली आन्दोलनी कमलेश झा आ डा. विद्यानाथ झा अपन वक्तव्य रखलनि. मैथिली कें संविधान मे स्थान भेटबाक उपलक्ष्य मे विगत कएक साल सं मैथिली दिवसक आयोजन होइत आबि रहल अछि. भाषा कें समर्पित कार्यक्रमक संग अष्टजाम सेहो आयोजित होइत अछि.
कार्यक्रमक संचालन रंजीत कुमार झा 'पप्पू' क' रहल छलाह जिनका एहि अवसर पर सम्मानित सेहो कएल गेलनि. अवसर पर संस्थाक अध्यक्ष राजकुमार झा सहित समाजसेवी युगल किशोर झा, रत्नेश्वर झा, उमाकान्त झा 'बक्सी' आदि लोकनि उपस्थित छलाह.
रिपोर्ट : मिथिमीडिया ब्यूरो
Tags: हालचाल : एहिपार


text:
जेलक बाहर शिवानंद तिवारी मीडिया के सवाल सभक मुस्कुराबैत जवाब देलनि आओर कहलनि कि पुरान मित्र सँ भेंट करे आयल रही। कोनो राजनीतिक मकसद नही छल। ओतहि, कुनू राजनीतिक गंठबंधनक सवाल पर ओ कहलनि कि एखन तेँ ओ सजा काटी रहल छथि। भविष्य केर बात भविष्य पर छोएड़ दी।
अपने क' बता दी कि आनंद मोहन शिवहर सँ पूर्व सांसद छथि। ओ 1993 मे बिहार पीपुल्स पार्टी केर स्थापना केलनि। हुनकर पत्नी लवली आनंद 1994 मे वैशाली लोकसभा सीट सँ उपचुनाव जीतने छली। 1995 के विधानसभा चुनाव मे हुनकर पार्टी बड़का ताकत बैन उभरल छल। आनंद मोहन गोपालगंज मे डीएम जी कृष्णाया केर हत्याक मामला मे उम्रकैद केर सजा काटी रहल छथि।


text:
आउ दियाबाती पर एकटा नव दिया जराबी!
यावत्सञ्जायते किञ्चित्सत्त्वं स्थावरजङ्गमम्।
क्षेत्रक्षेत्रज्ञसंयोगात्तद्विद्धि भरतर्षभ॥१३-२६॥
समं सर्वेषु भूतेषु तिष्ठन्तं परमेश्वरम्।
विनश्यत्स्वविनश्यन्तं यः पश्यति स पश्यति॥१३-२७॥
एहि स्थावरजङ्गम् यानि चर-अचर जगत् मे जे किछु सत्त्व यानि जीव-निर्जीव वस्तु अछि ओ केवल क्षेत्र तथा क्षेत्रज्ञ केर संयोग, यानि इहलोक आर परलोक केर मेल सँ निहित अछि।
आर, जे एहि सब मे परमेश्वर केर समान रूप सँ स्थित रहब दर्शन करैत अछि ओ विनश्यत्सु-अविनश्यन्तं यानि विनाशहु मे अविनाशी अछि।
देखल जाउ! गीत गूढ सँ गूढतम् ज्ञान केर अम्बार थीक। बस उपरोक्त दुइ श्लोक केर उठबैत मानुसिक मस्तिष्क सँ एकर व्याख्या करैत अनेक स्वरूप मे हम सब ज्ञान हासिल कय सकैत छी। लेकिन अपन सीमित सोचबाक सामर्थ्य वा बुझबाक सामर्थ्य केँ जनैत अपन भितरक अन्हार केँ दूर करबाक लेल योग्य गुरुक सान्निध्य लेला सँ ज्ञानज्योति अवश्य प्रकाशमान होइछ।
गीता कृष्ण आर अर्जुन केर बीच मे संवाद अछि, लेकिन एकरा हम-अहाँ अपना भीतर सेहो दर्शन कय सकैत छी। बिल्कुल, जेना अन्तर्आत्मा सँ निकैल रहल आवाज स्वयं श्रीकृष्ण केर प्रतिनिधित्व करैत अछि तहिना मन-बुद्धि-अहंकार-ज्ञानेन्द्रिय-कर्मेन्द्रिय ई सब ओहि आत्मा सँ सदिखन जुड़ल हर आवाज केँ सुनैत अर्जुनक भूमिका करैत अछि। लेकिन स्पष्ट ई अछि जे मन चंचल अछि, एकर प्रकृति छैक जे अपन-अपन विषय मे बेसी धाही देखबैत छैक। जेना जीह केँ नीक-नीक स्वाद चाहबे करी। आँखि केँ सोहनगर वस्तु देखबाक इच्छा रहिते छैक। कान केँ सुमधुर आ मन-लोभावन संगीत सुनबाक इच्छा रहिते छैक। कहल गेल छैक जे आत्मा सँ सीधा सम्बद्ध १७ तत्त्व १७ दिशा मे गमन करैत छैक। मुदा धन्य धर्म जे परमात्मा व आत्माक बीच समन्वय केर दिशा तय करैत सदैव परमपिता परमेश्वर प्रति समर्पित राखि हर जीव केँ सही जीवन दिशा प्रदान करैत छैक।
दियाबाती हिन्दू धर्मक एकटा विलक्षण दिवस थीक। एकरा कतेको लोक कतेको प्रकार सँ वर्णन करैत अछि। समग्र मे एकर आध्यात्मिक रूप यैह कहैछ जे शत्रुक दमन केला पर विजित मुद्रा मे आत्मप्रसन्नता लेल दिया जराउ। ई शत्रु भले प्रतीक स्वरूप रावण वा ओकर अहंकार आ अत्याचार केँ कहल गेल हो, लेकिन हमरा लोकनि जे आजुक पर्व मनाबैत छी हुनको भीतर अनेको रावणक वास अछि जेकरा हमरहि भीतर रहल ‘राम’ द्वारा बध करब आवश्यक अछि। तखनहि हम विजेता होयब। तखनहि दिया जरेबाक आध्यात्मिक अर्थ चरितार्थ होयत। ओना, स्थूल शरीर केँ सेहो पोषण चाही। ताहि हेतु जे प्रसाद आदि भोग लगेबाक परंपरा चलैत आबि रहल अछि ओहो अपना ठाम पर जायज अछि। सौहार्द्रतापूर्ण ढंग सँ सामूहिक रूप मे पाबैन मनेबाक परंपरा हमरा लोकनिकेँ सांसारिक सुख पेबाक लेल सेहो उद्यत् करैत अछि। निश्चित रूप सँ लक्ष्मी धन आर समृद्धिक संग स्वास्थ्य आ सुख देबाक लेल पूजित होएत छथि आजुक एहि विशेष दिवस पर। मैथिली जिन्दाबाद केर तरफ सँ अनेकानेक शुभकामना अछि।
हरिः हरः!!


text:
कुमुद सिंह
एकटा असफल राज्यक चर्च क ओहि पर बहस क हम केतबा सफल भ सकैत छी। ओ समाज कखनो विकसित नहि भ सकैत अछि जे अपना स अविकसित समाजक चर्च करै या ओहि पर बहस करै। राज्यसभाक उपसभापति संपादक हरिवंश क लिखल इसमाद पर एकटा आलेख बीमारू नहि अछि बिहार मे एहि संदर्भ मे विशेष उल्लेख केने छथि। केंद्र में मोदी सरकार केलाक बाद राष्ट्रवाद क नाम पर भारतक समाज मे इस्लामिक आतंकवाद आ पाकिस्तान पर बहस सिमटि कए रहि गेल अछि। आइ चीनक बच्चा जतए भारतक इम्फोसिस देख रहल अछि आ अपन देश कए आइटी क क्षेत्र में भारत स आगू ल जेबाक लेल प्रयत्नशील अछि ओतहि भारतक बच्चा कए देखाउ जा रहल अछि सिरियाक युद्ध आ पाकिस्तानक मदरसा। भारतक बच्चा क लक्ष्य चीन या अमेरिका नहि अछि। ओ अपना कए पाकिस्तान स बलशाली, योग्य आ विकसित मानि संतुष्ट भ चुकल अछि। भारत बच्चा कए ऑक्सफोड, हावर्ड या कैब्रिज में भ रहल शोधक कोनो जानकारी नहि देल जा रहल अछि, ओकर दिमाग में मदरसा में पढाउल जा रहल तथ्यक खोइंचा छोडा छोडा कए जानकारी देल जा रहल अछि। आइ भारत सरकार अपने मीडिया प्रबंधनक बल पर नहि केवल भारतीय जनमानसक लक्ष्य छोट क रहल अछि, बल्कि पाकिस्तान स बेहतर आ मजबूत भेनाई अंतिम उपलब्धि बना देबाक प्रयास में अछि। ओना एहि मे ओ काफी हद तक सफल सेहो भ रहल अछि। पाकिस्तानक मदरसा देख कए भारतक कोनो बच्चा नहि त कलाम बनत आ नहिये ओ चांद पर जेबाक सपना देखत। केंद्र सरकार क एहि दीर्घकालीन नीतिक प्रभाव भारतीय समाज पर अगिला 40-50 साल बाद देखबा मे भेटत।
बीमारू नहि अछि बिहार शीर्षक स प्रकाशित श्री हरिवंश अपन आलेख मे कहैत छथि जे चीन यात्राक दौरान हुनका चीनक एकटा बच्चा स संवाद करबाक मौका भेटल। ओहि बच्चा मे देशभक्ति भरल छल आ अपन देशक विकास लेल ओ चिंतित छल। भारतक संदर्भ मे ओकरा लग केवल एतबा जानकारी छल जे आइटी सेक्टर में चीन भारत स पाछू अछि आ ओहि बच्चा कए उम्मीद छल जे ओकर देश अहिला किछु बर्ष मे एहि क्षेत्र मे सेहो भारत स आगू भ जायत। इ प्रकरण करीब एक दशक पुरान अछि, मुदा हाल में फोर्ब्स पत्रिका दिस स जारी भेल आइटी कंपनीक सूची मे अमेरिका क कंपनी सबस बेसी अछि। दुनिया क 250 सम्मानित कंपनी क सूची असगर 59 टा कंपनी अमेरिका अछि, मुदा ओकर बाद भारत नहि अछि बल्कि जापान आ चीन अछि, तेकर बाद भारत क कंपनीक नंबर अबैत अछि। दस साल पूर्व चीन क ओहि बालकक सपना ओकर देश पूरा क देलक। चीन एहि क्षेत्र में भारत से आगू भ गेल। आइ भारतक बच्चा कौन सपना देख रहल अछि। ओकर परिवेश मे कौन विषय पर चर्च भ रहल अछि। ओकर लक्ष्य पाकिस्तान बना देल जा रहल अछि, ओकरा चीन या अमेरिका स कोनो प्रतिस्पर्धा नहि अछि। चंद्रयान कए आसमान मे देखिए चीन आ अमेरिकाक बच्चा जतय चिंतित होइत अछि ओतहि भारतीय बच्चा एहि स गदगद भ जाइत अछि जे पाकिस्तान लग त अपन सेटेलाइट तक पठेबा लेल रॉकेट नहि अछि। भारत बच्चा क भीतर इ सपना जन्म नहि लैत अछि जे हमरा अमेरिका जेकां चांद पर मनुष्य कए उतारब एखन बाकी अछि।
भारतीय जनमानस मे पैदा भेल इ सोच आ फोर्ब्स क सम्मानित फर्म क सूची में महज 17टा भारतीय कंपनीक नाम देखब एकटा दीर्घकालीन असफलता दिस ईशारा क रहल अछि। हम एकटा असफल देश कए अपन लक्ष्य बना चुकल छी। ओकर चर्च क अपन सोच, अपन सपना आ अपन शोध कए दीर्घकाल लेल नष्ट क रहल छी। फोर्ब्स क सम्मानित फर्म क सूची मे मात्र 17टा भारतीय कंपनी कए स्थान भेटल, जखन कि पिछला दस साल मे एकर विस्तार हेबाक चाहैत छल। हम 10 साल पूर्व एकटा क्षेत्र में कम स कम दुनिया मे सबसे आगू रही। ओना एहि सूची में इंफोसिस, टाटा कंसल्टेंसी सर्विसेज (टीसीएस) आ एचडीएफसी सन कंपनी शामिल अछि।
सूचना प्रौद्योगिकी क्षेत्र क कंपनी इन्फोसिस कए दुनिया क सम्मानित कंपनीक सूची मे तेसर स्थान भेटल अछि। की हम एहि पर खुश भ जाये जे एहि सूची मे पाकिस्तानक कोनो कंपनी नहि अछि या हम एहि पर चिंतित भ जाये जे हमर देशक कंपनी तेसर भ गेल। हम एखनो अमेरिका स पाछु छी। एकरा पहिल हेबा मे केतबा दिन लागत। सरकार लग एकरा लेल की नीति अछि, हमर एहि मे कोना योगदान भ सकैत अछि। ताहि पर बहस कतहु नहि भ रहल अछि।
वैश्विक भुगतान प्रौद्योगिकी कंपनी वीजा एहि सूची मे पहिल स्थान पर अछि आ इटली क कार कंपनी फेरारी दोसर स्थान पर। सूची मे शामिल शीर्ष दस कंपनी मे नेटफ्लिक्स चारिम, पेपाल पांचम, माइक्रोसॉफ्ट छठम, वाल्ट डिज्नी सातम, टोयोटा मोटर आठम, मास्टरकार्ड नौम आ कॉस्टको होलसेल दसम स्थान पर अछि। सूची मे शीर्ष 50 स्थान मे टीसीएस 22म और टाटा मोटर्स 31म स्थान पर अछि। एहन मे अगर हमर देशक बच्चा भोर स लग कए सांझ तक पाकिस्तान आ सिरिया तक सिमटल रहैत अछि त इ भारत भविष्य कए सुनियोजित तरीका स अंधराकारमय करबाक प्रयास लगैत अछि। फोर्ब्स कहलक अछि जे ‘Infosys’ एहि सूची मे एशियाई कंपनी मे सबस आगू अछि। इन्फोसिस पर चीनक बच्चा क नजरि अछि, मुदा भारत क बच्चाक नजरि अमेरिकाक 59 टा कंपनी पर नहि बल्कि पाकिस्तानक मदरसा पर अछि।
भारतीय कंपनी क संख्या सूची मे महज 17 अछि। जाहि मे टाटा कंसल्टेंसी सर्विसेज (22) आ टाटा मोटर्स (31) शीर्ष 50 कंपनी मे अछि। बाकी टाटा स्टील (105), लार्सन एंड टुब्रो (115), महिंद्रा एंड महिंद्रा (117), एचडीएफसी (135), बजाज फिनजर्व (143), पीरामल एंटरप्राइजेज (149), स्टील अथॉरिटी आफ इंडिया (153), एचसीएल टेक्नोलॉजीज (155), हिंडाल्को इंडस्ट्रीज (157), विप्रो (168), एचडीएफसी बैंक (204), सनफार्मा इंडस्ट्रीज (217), जनरल इंश्योरेंस कॉरपोरेशन आफ इंडिया (224), आईटीसी (231) आ एशियन पेंट्स (248) पछुआयल अछि।


text:
कोरोना – Continuous Roll Back By Nature
(कोरोनाः प्रकृतिक पूर्वस्थिति मे वापसीक निरंतरता)
– देवांशी चौधरी, बी-टेक (प्रथम वर्ष), वीआईटी युनिवर्सिटी, वेल्लोर
बहुत अजीब लागि रहल अछि हमरा ई सोचिकय जे काल्हि तक जे दुनिया भरिक लोक अलग-अलग विषय मे अपन-अपन अलग-अलग राय द’ क’ लड़ैत रहय pro-CAA anti-CAA, हिन्दू-मुस्लिम, रोनाल्डो-मेशी, आदि मुद्दा पर, आइ उएह सब एकजूट भ’ क’ लड़ि रहल छै बस एकटा कोरोना नामक चीज के खिलाफ।
दिन सब जेना-जेना बितैत जा रहल अछि, तहिना-तहिना हमर ई बात पर यकीन बढल जा रहल अछि जे कोविड-१९ हमरा सब केँ सिखाबय लेल एकटा प्रकृति केर सबक थिकैक। एकटा न्यूज रिपोर्ट मे हम पढलियैक जे lockdown (तालाबन्दी) केर कारण पृथ्वी पर नाइट्रोजन लेवल बहुत भारी मात्रा सँ नीचाँ पहुँचि गेल छैक। प्रकृति अपना आप केँ सैनिटाइज (स्वच्छ) करय मे लागल अछि। एहि सँ हमर इएह सीख लेलियैक।
कोरोना प्रकृति केर तरफ सँ एकटा हमरा सब लेल उपहार सेहो थिकैक। बाहरक भगदड़ सँ बचिकय किछु समय अपन परिवार संग घर पर बितेबात एकटा अनमोल अवसर। केकरो अन्दर दम नहि रहैक जे अपन व्यस्त जीवन सँ किछु दिनक छुट्टी मांगि सकैत अपन मालिक सँ, लेकिन एहि संसारक मालिक केँ शायद बिना मंगनहिये दय के आदति छैक त उएह सही!
कोरोनाक कारण आइ जनता केँ एकटा मौका भेटलैक जाहि मे ओ नीक आ खराब गवर्नमेन्ट (सरकार) मे फरक कय सकतै। कठिन परिस्थिति मे कि कदम उठबैत छैक गवर्नमेन्ट ई जनता सब केँ ऐगला चुनाव मे फैसला करय मे मदत करतय।
कोरोना प्रायः बूढ़-बुजुर्गक जान लय रहल अछि, त भ’ सकैत छैक जे प्रकृति आदमी केँ एवरेज लाइफ स्पैन (आयु विस्तार) कम करय मे लागल अछि। ओनाहू मनुष्य बहुत किछु करि नहि रहल छैक, एतेक-एतेक दिन धरि जीबिकय प्रकृतिक लेल।
बहुत जगह सुनलियैक जे कोरोना बैट-सुप (चमगादड़क मांसक झोर) सँ उत्पन्न भेलैक, त हमर ई माननाय अछि जे प्रकृति आब अपन जानवर सब केँ विनाश करबाक बदला हमरा सब सँ लय रहल अछि जानवरहि केर थ्रू (माध्यमे)। Now it’s revenge time!
और अन्त मे जे आखिरी एकटा सबक कोरोना देलक हमरा ओ ई छियैक जे कोरोना एकटा नियम बना देलकय हमरा सब लय, जेकर अनुसार कियो केकरो कखनहुँ नहि छूतैक; कियैक तँ ओनाहू छुआछुत केर विधान त रहबे करय मनुष्यक पास, त आब नीके सँ ओकर पालन कयल जायत।


text:
राहुल झा, बनगाँव, सहरसा। जुलाई १२, २०१५. मैथिली जिन्दाबाद!!
आय महाराणा प्रताप चौक पर युवा एकता एवं बिहार विकास मोर्चा केर बैनरक निचाँ सहरसा मे AIIMS एवं शहर केर लचर विधि व्यवस्था पर चर्चा कैल गेल । एहि चर्चाक अध्यक्षता बिहार विकास मोर्चाक सोनू तोमर केलनि । एहि बैसार मे सहरसाक पूर्व भाजपा विधायक संजीव झा, युवा एकता सहरसा केर दीपनारायण ठाकुर, विनोद नारायण झा एवं युवा समाजसेवी राहूल बनगांव केर संग राजा चौधरी, आलोक पिंकू झा (पूर्णियां) उपस्थित छलाह।
संजीव झा आरो युवा केँ आगाँ अयबाक लेल आह्वान केलनि। संगहि सहरसाक समस्या केँ देखैत ओ सब पार्टीक नेता सँ निवेदन केलनि जे ओ सब पहिने सहरसाक बेटा छथि, बाद मे कोनो दलक नेता छथि, तैँ एहि धरतीक बेटा होयबाक नाते एक साथ अवाज उठाबैथ आ एम्स स्थापना लेल पटना सँ दिल्ली धरिक सरकार केँ कान धरि पहुँचेबाक इन्तजाम करैथ। ओ युवा एकताक भूमिका केर खूब सराहना केलनि आ कहलनि जे हमर तन-मन-धन सँ अहाँ सबकेँ समर्थन अछि।
युवा एकताक प्रखन्ड अध्यक्ष दिपनारायण ठाकुर जी कहलैन जे अहाँ सब जतेक युवा भाइ छी सब एक संग सहरसाक विकास लेल आगाँ आउ। हम सब एक संग जुटि जायब तऽ ई आन्दोलनक हरेक समस्या दूर होयत। संगहि जे आवाज पटना आ दिल्ली धरि लऽ जेबाक अछि सेहो उचित समय पर पहुँचि सकत।
ओतहि एकटा आक्रोशित युवा अपन भावना रखैत बजला जे हम सब छुट्टीक दिन ताकि खाली अहिना बैसारे टा करब आ कि एहि लेल सरकारक कान धरि आवाज पहुँचेबाक लेल उग्र आन्दोलन लेल सेहो बाध्य होयब… एना लगैत अछि जे सरकार हमरा सबहक आवाज आ शालीनता पर कान मे तूर-तेल दय सूतल अछि। क्रान्ति करबाक लेल नेताजी सुभाषचन्द्र बोस केर ओहि नाराकेँ स्मृति मे अनलैन जे ‘तुम मुझे खून दो, मैं तुझे आजादी दूँगा’, किछु एहि तर्ज पर युवा सबकेँ आरो सशक्त संघर्ष करबाक लेल आह्वान केलनि।


text:
दरभंगा :[प्रणव कुमार चौधरी] लहेरिसराय थाना में बालिग नव दंपति अपन सुरक्षा के गुहार अपर पुलिस अधीक्षक कार्यालय में पहुंच क केएलैथ, दंपति कहलैथ कि हमरा जानक खतरा अछि। लहेरियासराय थाना के गिदरगंजक निवासी कीर्ति कुमारी और कुशेश्वरस्थान निवासी सौरव कुमार अग्रवाल 13 फरवरी क' श्यामा माई मंदिर में विवाह क लेने छेलैथ। अपर पुलिस अधीक्षक दुनू के सुरक्षाक पूर्ण आश्वासन देलैथ। जेहिके बाद लड़का पक्षक लोग कार्यालय परिसर में नव दंपति के दुल्हा-दुल्हनक तरह सजाक ओही जगह मौजूद लोग स आशीर्वाद लेलैथ।
अपर पुलिस अधीक्षक दिलनवाज अहमद कहलैथ कि ऐही तरहक विवाह में बालिग जोड़ाक पूर्ण सुरक्षा मुहैया कराओल जैत।


text:
दरभंगाक देवेन भारती कए महाराष्ट्र सरकार आतंकवाद विरोधी दस्ते ( एटीएस ) का चीफ नियुक्त केलथि । श्री भारती 1994 बैचक वरिष्ठ आईपीएस अधिकारी क पद पर पहिने से तैनात छलाह जिनका पिछला महिना ज्वाइंट सीपी, लॉ एंड ऑर्डर से ईओडब्ल्यू क पोस्ट पर चुनाव नियम क अनुसार पोस्टिंग कैल गेल अछि ।
श्री भारती ललित नारायण मिथिला विश्वविद्यालय क पीजी हिंदी विभागक पूर्व प्राध्यापिका डॉ श्रीवास्तव क पुत्र छथि । देवेन भारती कए एटीएस क चीफ नियुक्त भेला पर पूरा मिथिला वासी गौरवान्वित महसूस कए रहल छलाह । बताबैत चली जे श्री भारती लॉ एंड ऑर्डर क रूप मे लगभग चारि साल धरि काज केने अछि । जे कुनु भी पुलिस अधिकारी क एतबा लंबा कार्यकाल नहीं रहल अछि ।
1994 बैच क ऑफिसर देवेन भारती कैकटा हाईप्रोफाइल मामला क जांच मे शामिल रहलाह अछि । जाहि मे 26/11 क मुंबई आतंकवादी हमला आओर पत्रकार जेडे हत्याकांड प्रमुख अछि । श्री भारती आतंकी संगठन इंडियन मुजाहिदीन कए करारा जवाब देबा मे मुख्य भूमिका निभौलथि अय।


text:
हम छी नेआय
समदर्शी एहेन हम
आंखि मे पट्टी अछि
पलड़ा अछि झुकल, मुदा
तौल नहिं घट्टी अछि
पासंग कऽ तौली हम पट्टी अलगाय ।
हम छी नेआय ।
हमरा लग अंतर नहिं
धनिक आ गरीबक
सब कें अधिकार दी
हुकुर हुकुर जीबक
हड़बड़ी कोनो नइ दइ छी लटकाय ।
हम छी नेआय ।
कनियों ने भेद करी
नेता-अभिनेता हित
त्वरित न्याय सबकें दी
तर्कजाल श्रोता मति
मुंह देखि मुंगबा परसी नइ भाय ।
हम छी नेआय ।
चउमहला भवन हमर
ठाढ़ विनु पाया अछि
एक केर ऊपर बुझू
दोसर केर माया अछि
कखनोके महल दैछ नेआओं के डोलाय ।
हम छी नेआय ।
संविधान केर विधान स’
मजगूत हम पाया छी
अदृश्य रहितो हम
भीमकाय काया छी
हमरा दिशि ताकू नै एंड़ी अलगाय ।
हम छी नेआय ।
—————–
संपादकक नोट:
वर्तमान समय देश मे एकटा नवका बहस छिड़ल अछि एखन, जाहि अपराध मे लाखों लोक बिन जमानते जेलक हावा खा रहल अछि, ताहि जुर्म मे सामर्थ्यवान् आ संपन्न अभिनेतावर्गक कोनो खास व्यक्ति लेल ई ‘नेआय’ १३ वर्षक बाद कोन रूप मे सोझाँ अबैत छैक जे एना कवि मन लिखबाक लेल बाध्य होइत अछि। आदरणीय अमरनाथ बाबु द्वारा ई सुन्दर सनक कविता सहज संवाद दय रहल अछि। हम शुरु मे अपने गड़बड़ा गेल रही जे आखिर ई ‘नेआय’ कोन सन्दर्भ केँ देखा रहल अछि। तखन प्रिय अमित आनन्द – अमरनाथ बाबुक नवतुरिया अन्तरंग मित्र कहला जे ई आंचलिक मैथिली शब्द न्याय वास्ते प्रयुक्त अछि… सच मे हम हुनका सँ पूछलहुँ आ स्पष्ट होइते ई मैथिली जिन्दाबाद पर चढा रहल छी। आशा अछि जे अपने लोकनि केँ जरुर वर्तमान न्याय व्यवस्थाक परिचायक ई मैथिली पद्य नीक लागत। हरि: हर:!!


text:
नई दिल्ली। नालंदा विश्व विद्यालय कए दिल्ली अनबाक आशंका पर अंतरजाल आओर ब्लॉग जगत मे उबाल अछि। बिहार क वरिष्ठ पत्रकार केके सिंह जखन एहि आशंका स संबंधित खबर देलथि त फेसबुक सन सोशल साइट पर बहस क गंगा बहि गेल अछि। इसमाद सेहो एहि संबंध मे सूचना देलक जे मोतिहारीक बाद आब नालंदा क नंबर अछि। एकर बाद सोमदिन फेसबुक पर पत्रकार ज्ञनेश्वर वात्स्यायन एकटा पोस्ट लिखलथि जे नीतीश कए सेहो ‘तवज्जो’ नहि दैत छथि गोपा सब्बरवाल। हुनक कहब छल जे ईश्वर जानैत अछि नालंदा अंतर्राष्ट्रीय विश्वविद्यालय क भविष्य। ओना पत्रकार केके सिंह अपन ब्लॉग मे अगिला साल स विवि क शैक्षिक सत्र शुरु हेबाक आस जगा देलथि अछि। मुदा इ सत्र बिहार मे शुरू होएत या दिल्ली मे एकर जानकारी एखन ककरो लग नहि अछि। ज्ञनेश्वर वात्स्यायन क कहब अछि जे विवाद मे रहल यूनिवर्सिटी क वाइस चांसलर गोपा सब्बरवाल कए बिहार एबाक फुर्सत नहि अछि। शायद ओ राजगीर मे ‘फाइव स्टार’ क सुविधा क इंतजार मे छथि। ज्ञनेश्वर वात्स्यायन क दावा अछि जे ओ दू दिन पहिने एहि यूनिवर्सिटी क वेबसाइट www.nalandauniv.edu.in देखने छलथि। कई मास पहिने बनल एहि साइट, पर अहां देखब जे एपीजे कलाम क बिहार विधान सभा मे देल गेल भाषण स ल कए अमर्त्य सेन आओर गोपा सब्बरवाल क विचार तक भेट जाएत, मुदा नीतीश कुमार क पेज जेना क्लिक करब, संदेश भेटत- we are in the process of updating the site….(हम सब एहि साइट कए अपडेट करबा मे लागल छी)। ज्ञनेश्वर वात्स्यायन क अनुसार एकर दू टा मतलब अछि, यूनिवर्सिटी कए 450 एकड़ भूमि उपलब्ध करा देनिहार नीतीश कुमार या त अपन संदेश नहि देलथि अछि अथवा हुनक संदेश कए अपलोड करबा लायक नहि बुझल गेल अछि। सच की अछि इ त मैडम सब्बरवाल बुझतीह।
सोशल साइट पर मैडम सब्बरवाल क दरमाहा पर सेहो चर्चा गरम अछि। हुनक मासिक दरमाहा पांच लाख टका स बेसी अछि। इ दरमाहा देश क सर्वाधिक प्रतिष्ठित जेएनयू क वाइस चांसलर स बेसी आ दिल्ली यूनिवर्सिटी क वाइस चांसलर स दोगुना अछि। अक्तूबर,2010 स मैडम इ दरमाहा ल रहल छथि। श्री वात्स्यायन क कहब अछि जे दरमाहा कए ‘टैक्स फ्री’ करबाक सेहो प्रयास भेल। सोशल साइट पर इ बहस सेहो जारी अछि जे एतबा पैघ दरमाहा क बदला मे मैडम एखन धरि की उपलब्धि हासिल केलथि अछि। किछु लोक क इ सेहो कहब अछि जे मैडम क करीबी डा. अंजना शर्मा कए पिछला साल 3.30 लाख क दरमाहा पर ओएसडी नियुक्त करबाक कोन जरूरत छल। यूनिवर्सिटी क गवर्निंग बोर्ड क बैठक पर एखन धरि देश-विदेश मे करीब तीन करोड़ टका खर्च कैल जा चुकल अछि। ओना एहि पर अधिकतर लोक क कहब अछि जे एहि प्रकार क बैसार क अहमियत पर कोनो एतराज नहि अछि, मुदा स्थान पर त सवाल उठाउल जा रहल अछि।
मैडम सब्बरवाल किछु कहथि मुदा वेबसाइट पर दिल्ली क आरके पुरम स्थित किराया क मकान क महत्व साफ देखा रहल अछि, राजगीर या नालंदा दबा गेल या मिटा देल गेल अछि। श्री वात्स्यायन क दावा अछि जे ओ शुक्रदिन विवि क राजगीर कार्यालय मे किछु जानकारी लेल फोन केलथि, मुदा फोन कियो नहि उठेलक। नंबर छल-2255330। मैडम एखन धरि राजगीर केतबा बेर एलथि अछि इ बुझबाक सबहक इच्छा अछि। बहरहाल, किछु प्रश्न अछि, जेकर जवाब आरटीआई क माध्यम स यूनिवर्सिटी क मुख्य लोक सूचना अधिकारी एसके शर्मा स मांगबाक कोशिश कैल जा रहल अछि।
एहि बहस कए आगू बढबैत कृष्ण कुमार सिंह कहलथि जे जाहि दिन स, पूर्व राष्ट्रपति डॉ कलाम, कए विश्वविद्यालय स अलग करि देल गेल तहिए स एकर पुनर्निर्माण क अनिश्चितता उजागर भ गेल। युनिवर्सिटी क जीबी क चेयरमैन प्रो अमर्त्य सेन क मनमानी आ अड़ियल रवैये स असहमत भेलाक बाद डॉ कलाम कए युनिवर्सिटी स अलग हेबाक निर्णय सबस दुखद क्षण छल। श्री सिंह क आरोप अछि जे प्रोफेसर सेन क रूचि युनिवर्सिटी कए ज्ञान लेल कम आ शिक्षा क दलाली मे बेसी अछि। जेकर प्रमाण अछि दिल्ली युनिवर्सिटी क एकटा जूनियर रीडर रैंक क शिक्षक कए युनिवर्सिटी मे अत्यधिक वेतन पर वीसी क रूप मे मनोनयन। एहि स पूरा देश क शिक्षा जगत मे हाय तौबा मचल अछि। एकरा लेल अमर्त्य सेन मे बिहार आ बिहारी संगहि देश क तमाम शिक्षाविद कए जमि कए भला बुरा कहलथि। श्री सिंह क कहब अछि जे श्री सेन क अहंकार आ केंद्र सरकार क रवैया क कारण एहि महत्वकांक्षी विश्वविद्यालय क स्थापना क बाट पर बाधा ठार अछि। बहस मे इ गप सेहो कहल गेल जे विवादस्पद चयन क मामला जखन राज्यसभा मे उठाउल गेल त जखन विदेश मंत्री जे नालंदा युनिवर्सिटी क ग्रन्थ सम्बन्धी मामला स सेहो जुडल छथि कहला जे एहन कोनो नियुक्ति नहि भेल अछि मुदा जखन हुनका गोपा क नियुक्ति संबंधी कागजात देल गेल त ओ एहि मामला पर आइ धरि कोनो स्पष्टीकरण नहि देलथि अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
रविवार, 25 अगस्त 2013
गजल
एक ठोप प्रेम चलते तड़पैत छी
मान तोहर चित्र नोरसँ पोछैत छी
प्रीतकेँ पकड़ब सहज नै आँखिसँ बुझू
सत हियाकेँ हाथ लेने हँकमैत छी
आइ बदलल सन लगै छै दुषित हवा
एक जोड़ा मोर तन-मन मिलबैत छी
सोन सन जीवन निशामे मातल रहय
तेँ उधारी माँगि दुख पिबैत छी
धातुकेँ सोना तँ बनबै छै आगिये
तेँ सिनेहक आगिमे तन जड़बैत छी
बहरे जदीद
2122-2122-2212
अमित मिश्र
विदेह भाषा सम्मान २०१३-१४ (वैकल्पिक साहित्य अकादेमी पुरस्कारक रूपमे प्रसिद्ध)
गुरुवार, 22 अगस्त 2013
सेल्समेन
गुरुवार, 15 अगस्त 2013
मैथिलपुत्र वार्षिक पुरस्कार २०१२-१३
शुक्रवार, 9 अगस्त 2013
घटकक जबाब
पुछ्लन्हि हमरासँ
हमर घटक
बौआ,


text: गया । धार्मिक मंत्रोच्चारण आओर शंखनाद क बीच सायंकाल प्रशासनिक उद्घाटन क संग गयाजी मे सनातन धर्मावलंबी क विश्व प्रसिद्ध पितृपक्ष मेला शुरू भ गेल। प्रमंडलीय आयुक्त डॉ कर्रा परशु रामय्या आ जिलाधिकारी संजय कुमार सिंह संयुक्त रूप स विष्णुद्वार क समीप फीता काटिकए मेला क उद्घाटन केलथि। एहन मान्यता अछि जे गयाजी मे आश्विन मास क कृष्णपक्ष प्रतिपदा स अमावस्या क अवधि तक मृत लोक क आत्मा अपन मोक्ष क कामना क लेल मौजूद रहैत अछि। एहि अवधि मे पिंडदान आ जल तर्पण करबा स मृत लोक कए मोक्ष क प्राप्ति होइत अछि। एहि अवसर पर आयुक्त डॉ रामय्या कहला जे देश-विदेश स आवनिहार तीर्थयात्री क सुविधा क लेल प्रशासन अपन दिस स पूरा तैयारी केलक अछि। डॉ रामय्या आधुनिक युग क न्यूक्लियर फैमिली पर चुटकी लैत कहला जे ओ जखन कष्ट मे होइत छथि त पूर्वज क याद अबैत अछि।


text:
पटना। बिहार मे कृषि क उर्वरा शक्ति बनबाग आ ग्लोबल वार्मिंग स निबटबाक लेल जैविक खेती कए बढ़ावा देल जाएत। एकर लेल कृषि विभाग प्रत्येक जिला मे एकटा गाम कए जैविक गाम बनेबाक कवायद शुरू करि देल गेल अछि। एहि स नहि सिर्फ पर्यावरण पर मंडरा रहल खतरा स निपटबा मे मदद भेटत, बल्कि चावल-गेहूं संग अन्य अनाज क असली स्वाद सेहो लौटत।
विशेषज्ञ क कहेबा अछि जे ग्लोबल वार्मिंग क सब स पैघ कारण रासायनिक खाद आ कीटनाशक दवा क प्रयोग अछि। एकर उपयोग स जमीन क बायोमीट्रिक परत समाप्त भ रहल अछि। पेयजल दूषित भ गेल अछि, जेहि स सिंचित जल क दोहन अधिक भ गेल अछि। एकर अलावा नाइट्रोजन वायुमंडल कए सेहो प्रदूषित केलक अछि।
एहि पर नियंत्रण करै स जतए, किसान कए आर्थिक बचत होइत आ रासायनिक खाद क लेल मारामारी नहि करै पड़त, ओतए कृषि क बहुत पैघ संकट स मुक्त रखै मे मदद भेटत। एहि कए ध्यान मे रखि कए सरकार राज्य मे जैविक खेती कए बढ़ावा देबाक फैसला केलक अछि।
राष्ट्रीय बागबानी मिशन मुजफ्फरपुर क कांटी आ मोतीपुर मे जैविक लीची उत्पादन क जिम्मा नेफेड आ आईपीएल कए देल गेल अछि। राष्ट्रीय कृषि विकास योजना क तहत एहि वर्ष क लेल 1901 कम्पोस्ट यूनिट स्थापित करबाक स्वीकृति देल गेल अछि। बागबानी मिशन क तहत वर्ष 2006-07 मे 2750 यूनिट, 2007-08 मे 3243 यूनिट आ 2008-09 मे 4578 यूनिट क स्वीकृति द गेल छल। कृषि विभाग क अनुसार वर्मी कम्पोस्ट क बांग्लादेश मे सेहो मांग अछि। एकरा लेल बाजार क कमी नहि अछि। फल, फूल क खेती क लेल त इ आवश्यक अछि। राष्ट्रीय कृषि विकास योजना, बागवानी मिशन सहित केंद्र प्रायोजित योजना क तहत वर्मी कम्पोस्ट क लेल 50 प्रतिशत अनुदान सेहो देल जा रहल अछि। कृषि विभाग प्रत्येक जिला मे एकटा गाम कए जैविक गाम बनबाक कवायद शुरू करि देल गेल अछि। एकरा आसपास क गाम क लेल प्रयोगशाला क रूप मे विकसित कएल जाइत।
जैविक खाद कए ल कए एकटा संकट अछि जे ग्रामीण क्षेत्र मे गाय, बैल आ भैंस क कमी भ गेल अछि। प्रत्येक किसान क घर मे जखन तक गाय आ भैंस पर्याप्त संख्या मे नहि होइत, जैविक खाद कए बढ़ावा नहि भेट सकत। पशुपालन स किसान क समृद्धि संग कृषि क्षेत्र क सेहो विकास होइत।


text:
sundar sajni lyrics in hindi कारी कारी केश आहाँ के लागै बदरिया,यै हमर सुन्दर सजनी,कारी कारी केश आहाँ के लागै बदरिया,यै हमर सुन्दर सजनी,चानो गेल आहाँ सऽ लजाय,यै हमर सुन्दर सजनी,चानो गेल आहाँ सऽ लजाय,यै हमर सुन्दर सजनी,मुँह में पान आहाँ के मुसकी चौवनियाँ,यौ हमर सुन्दर सजना,मुँह में पान आहाँ के मुसकी चौवनियाँ,यौ हमर सुन्दर […]
Tag: मैथिली लिरिक्स
नैन सँऽ नैन मिलल नशा बेजोड़ भेलै
नैन सँऽ नैन मिलल नशा बेजोड़ भेलै लीरिक्स नैन सँऽ नैन मिलल, नशा बेजोड़ भेलै,नैन सँऽ नैन मिलल, नशा बेजोड़ भेलै,जानि ने साँझ पड़ल की,जानि ने साँझ पड़ल की, कखन भोर भेलै,नैन सँऽ नैन मिलल, नशा बेजोड़ भेलै,नैन सँऽ नैन मिलल, नशा बेजोड़ भेलै,जानि ने साँझ पड़ल की,जानि ने साँझ पड़ल की, कखन भोर भेलै,नैन […]
आब नै जेबै कहियो हम ससुरारि
आब नै जेबै कहियो हम ससुरारि लीरिक्स बाबू भैया यौ,आब नै जेबै कहियो हम ससुरारि,बाबू भैया यौ,आब नै जेबै कहियो हम ससुरारि,नहिये जेबै, नहिये जेबै, जेबै नै ससुरारि,बाबू भैया यौ,आब नै जेबै कहियो हम ससुरारि,बाबू भैया यौ,आब नै जेबै कहियो हम ससुरारि….. घी के बदला में डलडा खुएलकै,पूरी के बदला में रोटी के जलखै,घी के […]
कोहबर में देखलौं जखने कनियाँ
कोहबर में देखलौं जखने कनियाँ लीरिक्स कोहबर में देखलौं जखने कनियाँ, धेलौं पेटकुनियाँ,कोहबर में देखलौं जखने कनियाँ, धेलौं पेटकुनियाँ,कोहबर में देखलौं जखने कनियाँ, धेलौं पेटकुनियाँ,कोहबर में देखलौं जखने कनियाँ, धेलौं पेटकुनियाँ….. बाबूजी लेलनि टाका, अपने घर देलनि डाका,घिनमा घिन एत्ते भेलै, हल्ला भेल सौंसे इलाका,बाबूजी लेलनि टाका, अपने घर देलनि डाका,घिनमा घिन एत्ते भेलै, हल्ला […]
कोहबर घर गेलौं पिबैते पिबैते
कोहबर घर गेलौं पिबैते पिबैते लीरिक्स कोहबर घर गेलौं पिबैते पिबैते,कोहबर घर गेलौं पिबैते पिबैते,एखन धरि जिबै छी पिबैते पिबैते,कोहबर घर गेलौं पिबैते पिबैते,कोहबर घर गेलौं पिबैते पिबैतेएखन धरि जिबै छी पिबैते पिबैते,कोहबर घर गेलौं पिबैते पिबैते,कोहबर घर गेलौं पिबैते पिबैते….. विवाहो सँऽ पहिने रही भोला-भाला,विवाहो सँऽ पहिने रही भोला-भाला,दहेजक रूपैया खोललक शीशी ताल,दहेजक रूपैया […]
जहिया सऽ हमरा बिसरलैं गे मैया
जहिया सऽ हमरा बिसरलैं गे मैया लीरिक्स जहिया सऽ हमरा बिसरलैं गे मैया,जहिया सऽ हमरा बिसरलैं गे मैया,जिनगी भेलै सुनसान गे,जो गे मैया ई की केलैं,जो गे मैया ई की केलैं,हमरा बना देलैं आन गे,गे मैया गे हमरा बना देलैं आन गे….. जहिना शरीर ई प्राण बिना माँ,तहिना जीवन तोहर बिना माँ,जहिना शरीर ई प्राण […]
एहेन सुंदर मिथिला धाम
एहेन सुंदर मिथिला धाम लीरिक्स एहेन सुंदर मिथिला धाम,एहेन सुंदर मिथिला धाम,दोसर पायब कोन ठाम,दोसर पायब कोन ठाम,दुल्हा-दुल्हिन सीता राम जनकपुर में,दुल्हा-दुल्हिन सीता राम जनकपुर में,एहेन सुंदर मिथिला धाम,एहेन सुंदर मिथिला धाम,दोसर पायब कोन ठाम,दोसर पायब कोन ठाम,दुल्हा-दुल्हिन सीता राम जनकपुर में,दुल्हा-दुल्हिन सीता राम जनकपुर में….. हम ने करबै ककरो आश,हम ने करबै ककरो आश,जखन […]
देखल ने एहन जमाई गे माई – महेशवाणी
देखल ने एहन जमाई गे माई लीरिक्स देखल ने एहन जमाई गे माई,भन भन भृँग भनकय सखि हे सह सह करनि साँप,आगू पाछू भूत भभूत लय कऽ देखि जिय थर-थर काँप,गे माई बाघक छालक पहिरन देखल, लटपट बसहा असबार,एक हाथ डम डम डमरू बजाबय, एक हाथ मनुष कपार,गे माई जटाजूट सिर छाउर लगाओल, गर बीच […]
धन धन राज अयोध्या
धन धन राज अयोध्या धन्य राजा दशरथ रे लीरिक्स धन धन राज अयोध्या धन्य राजा दशरथ रे,धन रे कौशल्या के भाग कि राम जनम लेल रे, देखथि पण्डित पुरोहित पोथी कर लेने रे,ललना रे बालक होयत सगेआन वनहि सिधारत रे, से सुनि रानी विकल भेली राजा मुरक्षित भेल रे,ललना रे राम जनम लेल जौं वन […]
जाहि दिन आहे बाबू तोरो जनम भेल
जाहि दिन आहे बाबू तोरो जनम भेल लीरिक्स जाहि दिन आहे बाबू तोरो जनम भेल,अन्न पानि किछू ने सोहाय हे, सेहो बाबू चलला गौरी विआहन,दुधबाक दाम दहू ने चुकाय हे, दूधक दाम अम्मा सैधियो ने सकै छ,पोसाइक दाम दै देब हे, जाबत जीबऽ अम्मा सैधियो ने सकै छ,धनी हेती नौरी तोहार हे, नित दिन आहे […]


text: मुजफ्फरपुर । उत्तर बिहार क सांस्कृतिक स्थल पर देशी-विदेशी पर्यटक कए आकर्षित करबा लेल इंडियन रेलवे कैटरिंग एंड टूरिज्म कॉरपोरेशन (आईआरसीटीसी) पिछला कई मास स योजना तैयार करि रहल छल। जेकर समाद पहिने अपने लोकनि कए भेट चुकल अछि। एहि विशेष योजना कए आईआरसीटीसी अंतिम रूप द देलक अछि। उत्तर बिहारक प्रतुख स्थल कए प्रमोट करबाक लेल विशेष टूरिज्म पैकेज कहियो घोषित भ सकैत अछि। योजना क तहत पर्यटक ट्रेन क रूट मुजफ्फरपुर, दरभंगा, मधुबनी आ सीतामढ़ी द कए तय कैल गेल अछि। एहि जिला क विभिन्न विख्यात स्थल पर पर्यटक कए पहुंचेबा लेल बस आ टैक्सी क सेहो व्यवस्था कैल जा रहल अछि। जानकारी क मुताबिक, आईआरसीटीसी मधुबनी कए मिथिला पेंटिंग, जयनगर कए नेपाल क प्रवेश द्वार, दरभंगा कए द्वारबंग, सीतामढ़ी कए मां जानकी क जन्मस्थली आ मुजफ्फरपुर कए बाबा गरीबनाथ नगरी क रूप मे प्रचारित-प्रसारित करि पर्यटक कए एहि दिस आकर्षित करत। एकर अलावा पर्यटक कए नेपाल क नैरोगेज ट्रेन मे सेहो घुमाउल जाएत। हुनका एहि ट्रेन क माध्यम स विभिन्न सांस्कृतिक जगह क भ्रमण कराउल जाएत। सूत्र क अनुसार मुजफ्फरपुर जिलाक काबासोकुंड भगवान महावीर क जन्मस्थली क रूप मे आ वैशाली जिला मे अवस्थित जैन मंदिर कए पावापुरी, पारसनाथ आ भागलपुर क संग जैन सर्किट स जोड़ल जा रहल अछि। ताकि एहि धर्म कए माननिहार कए पर्यटक संग एहि ठाम आनल जा सके।


text:
टेस्ट क्रिकेट
टेस्ट क्रिकेट, क्रिकेटक सब सँ लम्बा स्वरूप छी । एकरा खेलाडीसभक खेल क्षमताक वास्तविक परीक्षा मानल गेल अछि, मुदा तबो आब आबि ई खेलक एकदिवसीय स्वरूप तथा ट्वान्टी२० अन्तर्राष्ट्रिय अधिक लोकप्रिय अछि । टेस्ट क्रिकेट अन्तर्राष्ट्रिय क्रिकेट परिषदद्वारा मान्यता प्राप्त राष्ट्रिय टिम बिच खेलल जाइत अछि । दुई टिमके ११ खेलाडीद्वारा ४ इनिङ्गक म्याच खेलल जाइत अछि जे ५ दिन धरि चलैत अछि । क्रिकेटक ई स्वरूपके खेलाडीके वास्तविक क्षमताके प्रष्ट करैत अछि बात विज्ञसभ बतबैत अछि ।[१][२][३]
टेस्ट क्रिकेट खेलैलेल दर्जा प्राप्त राष्ट्सभसंपादित करें
निम्नलिखित देशसभके टेस्ट क्रिकेट खेलैलेल दर्जा प्राप्त अछि
सन्दर्भ सामाग्रीसभसंपादित करें
- ↑ Lifeless pitches should not be accepted, The Telegraph. Retrieved 1 August 2009
- ↑ Knight's return to proving ground, Retrieved 1 August 2009
- ↑ Adam Gilchrist's Cowdrey Lecture, 2009, ESPNcricinfo. Retrieved 1 August 2009


text:
अजय धारी सिंह
नई दिल्ली । अहाँक घर क सिक्योरिटी लेल एक टा एहेन सिक्योरिटी कैमरा बनाओल गेल अछि जे एक बेर फूल चार्ज केला क बाद लगातार 365 दिन तक घरक निगरानी करत । एहि मे खास तौर पर तैयार कैल गेल ली-आयन बैटरी लागल छै जे एक साल तक बैटरी बैकअप देबा मे सक्षम अछि ।
एहि कैमरा कए वाशिंगटन मे स्थित कैमरा निर्माता कंपनी यूफ़ी सिक्योरिटी (Eufy Security) दिस स तैयार कएल गेल अछि । यूफ़ी एवरकैम (Eufy EverCam) नामक ई सिक्योरिटी कैमरा सँ 1080 पिक्सल्स क एचडी वीडियो रिकॉर्ड होएत। जेकरा अहाँ घर मे लागल हब मे स्टोर क सकैत छी आ लगातार उपयोग लेल कंपनी क्लाउड स्टोरेज क विकल्प सेहो देने अछि ।
एहि कैमरा क एकटा आार खासियत अछि जे ई बिजली गेलाक बादो बिना रुकल वीडियो कए रिकॉर्ड करैत रहत। एकर हब मे 5,200 एमएएच क बैटरी लागल अछि जे बिजली गेला क बाद स्टोरेज हब कए बैकअप दैत अछि । कंपनी क दावा अछि जे जों अहाँक घर मे 7 दिन तक बिजली नई रहला पर सेहो रिकॉर्डिंग बंद नहि करत ।
क्विकचार्ज 3.0 टेक्नोलॉजी क सपोर्ट:
यूफ़ी एवरकैम (Eufy EverCam) मे क्विकचार्ज 3.0 टेक्नोलॉजी क सपोर्ट देल गेल अछि जे एक सालक बादो मात्र 3 घंटा मे एकरा फुल चार्ज करबा मे मदद करत । एकरा आसानी से इनस्टॉल कैल जा सकैत अछि आ एकर उपयोग केनाई सेहो बड्ड आसान छै । एहि कैमरा क 100% वाटरप्रूफ बनाउल गेल अछि । कंपनी कैमरा लेल एक टा मैग्नेटिक माउंट तैयार केलक जेकरा ऊपर एकरा आसानी सँ लगा क’ उपयोग कैल जा सकैत अईछ ।
एहि तरह सँ काज करैत अईछ कैमरा:
ई सिक्योरिटी कैमरा अहाँक घर क अंदर लागल बेस हब मे डाटा कए आसानी से वायरलेसली Wi-Fi दिस ट्रांसमिट करत । वीडियो कए स्टोर करबाक लेल एहि हब मे कंपनी 16 जीबी क माइक्रो एसडी कार्ड पहिने सँ देत जेकरा 128 जीबी तक बढ़ाओल जा सकैत अछि । आ अगर अहाँ एक साल तक लगातार वीडियो कए रिकॉर्ड क कए रखय चाहैत छी त अहाँक 2.99 डॉलर(करीब 200 टका) प्रति महीना खर्च कए क क्लाउड स्टोरेज खरीद परत । जेकर बाद अहाँ यूफ़ी एवरकैम आईओएस(Eufy EverCam iOS) आ एंड्राइड एप्प पर सेहो वीडियोज कए चेक क सकैत छी ।
घर मे घुसपैठ केला पर बाजत अलार्म:
यूफ़ी एवरकैम (Eufy EverCam) मे मोशन डिटेक्टर लागल छै जे केकरो सामने से गुजरला पर आर्टिफीशियल इंटिलिजैंन्स आ फेस रिकॉगनिशन फीचर सँ ई कैमरा ई पता करैत अछि जे आगन्तुक रेगुलर छैथ आकि नहि । आ जों नहि त ई कैमरा हब कए सिग्नल दैत छै आ ओकर बाद हब में लागल 3 वॉट क स्पीकर सँ 100 डीबी तक के अलार्म बाजए लागत।
ऑडियो रिकॉर्डिंग:
एहि कैमरा मे 140 डिग्री पर काज करय वला एफ 2.2 लेंस लागल अछि । ई कैमरा दुनु दिस क आवाज कए रिकॉर्ड करैत अछि जे आवाज सँ इ पता लगबै मे मदद करत की कोन दिस क खिड़की वा दरवाजा खुजल छै।
वॉटरप्रूफ अछि ई कैमरा:
एहि कैमरा क वॉटरप्रूफ बनाओल गेल अछि अर्थात ई कैमरा आईपी66 (IP66) सर्टिफाइड अछि । अहाँ बरसातक समय मे सेहो बिना कोनो चिंताक ई कैमरा क उपयोग क सकैत छी । एकर अलावा राइत बा अन्हार मे रिकॉर्डिंग लेल नाईट विज़न मोड सेहो देल गेल अछि। कंपनी दिस कहल गेल अछि जे एकरा खास तौर पर पाहुन घर (लिविंग रूम), बाड़ी(बैकयार्ड), मुख्य द्वार(एंट्रेन्स) पर लगेबाक लेल तैयार कैल गेल अछि । उम्मीद कैल जा रहल अछि जे लगभग 21,000/-(329/-डॉलर) के ई कैमरा सितंबर 2018 तक बिक्री लेल उपलब्ध भ जाएत ।


text:
मणिभूषण राजू
नई दिल्ली : महामहिम राष्ट्रपति श्री रामनाथ कोविंद रवि दिन आर्थिक अपराध अध्यादेश के मंजूरी देलथि। आब एहि अध्यादेश के लागू होबाक पश्चात सरकार आब आर्थिक अपराध करयवला सबके सख्ती सँ निपटि सकैत अछि। आब सरकार के पास बैंक सँ फ्राड करयवला आ जानिबूझि कय लोन नै चुकाबयवला के खिलाफ कार्रवाई के पूरा अधिकार सरकार लग होयत। आहाँ सबके बता दी जे पहिले नियम में लचीलापन के कारण पछिला किछु साल में विजय माल्या, नीरव मोदी आ मेहुल चौकसी जकाँ अनेकों कारोबारी बैंक सबके हजारों करोड़ के चूना लगा देश सँ भागि चुकल छथि।
ककरा सबके खिलाफ कार्रवाई भय सकत??
– अध्यादेश के प्रावधान सँ फाइनेंशियल फ्राड कय पाई चुकाबय सँ मना करयवला सबपर।
– आर्थिक अपराध में जिनका खिलाफ गिरफ्तारी वारंट जारी भेल होयत।
– 100 करोड़ सँ बेसी के बैंक लोन डिफाल्टर सबपर।
– भगोड़ा आर्थिक अपराधी सबके सम्पत्ति सब बेचकय कर्ज देबयवला के भरपाई कयल जा सकत।
कोन कारण सँ सरकार ई अध्यादेश आनल??
– केन्द्र सरकार लोकसभा में 12 मार्च के “भगोड़ा अपराधी बिल – 2018” पेश कयने छल, मुदा संसद में हंगामा के चलते ई बिल पास नहिं भय सकल। एहि कारण सँ सरकार आब एहि के अध्यादेश के रूप में लायल। कैबिनेट एहि अध्यादेश के मंजूरी शनिए दिन दय देने छल।
भगोड़ा घोषित करय के कार्रवाई के करत??
– अध्यादेशक प्रावधान के अनुसार, डायरेक्टर वा डिप्टी-डायरेक्टर स्तर के अधिकारी कोनो आरोपी के भगोड़ा आर्थिक अपराधी घोषित कय सकैत अछि। एहि लेल विशेष अदालत में याचिका देबय पड़तनि। एहि में आरोपी के विरुद्ध पर्याप्त सबूत देबय पड़तनि।
की-की जानकारी देबय पड़तनि??
– कोनो अपराधी के भगोड़ा घोषित करय लेल याचिका में ओकर पता-ठिकाना संग ओकर सम्पत्तिक जानकारी देबय पड़तनि। जब्त करय योग्य बेनामी सम्पत्ति सब संग विदेशी सम्पत्ति सबके लिस्ट सेहो देबय पड़तनि। संगहि एहि सब सम्पत्ति संग जुड़ल आन सबलोकक जानकारी सेहो शामिल रहत।
आरोपी के पेश होबय लेल कतेक समय??
– आवेदन भेटय के बाद स्पेशल कोर्ट आरोपी के 6 सप्ताह के अंदर पेश होबाक नोटिस देल जाओत। अगर आरोपी तय जगह पर पेश भय जाईत अछि तँ कोर्ट “भगोड़ा आर्थिक अपराध बिल” के तहत कार्रवाई नहि करत।
विजय माल्या आ नीरव-मेहुल कियै भागि सकला देश सँ??
– शराब कारोबारी विजय माल्या पर भारतीय बैंक सबहक लगभग 9000 करोड़ रुपया सँ बेसी के लोन बकाया अछि। बाद मे ई 2 मार्च 2016 के लंदन भागि गेल।
– तहिना हीरा कारोबारी नीरव मोदी आ मेहुल चौकसी पछिला किछु साल में पंजाब नेशनल बैंक में लगभग 13000 करोड़ रुपयाक फ्राड कयलक। दूनू एकरा फर्जी “लेटर आफ अंडरटेकिंग” के जरिए अंजाम देलक। बाद में इहो दूनू सपरिवार विदेश भागि गेल ।


text:
बहादुपुर देकुली पंचायत, प्रखंड बहादुपुर, मोजे देकुली, परगना पूरवभीगो के अन्तर्गत देकुली गाम अवस्थित छथि । बहादुपुर देकुली पंचायत में पड़ैत अछि आ मिथिलाक एकटा प्राचीन गाम अछि। देकुली गामक प्राचीन इतिहास रहल अछि।ई बड्ढ पैघ जमिंदारक गाम छल। पुर्वज लोकनि गाम मे सब वर्ण के बसौने छलाह जाहि मे ब्राह्मणक संग महापात्र कायस्थ, धानुक, बरही,हजाम,बरई, धोबी,सन्यासी(पंडा), तेली, सुरी,पासी, कबाड़ी, चर्मकार, दुसाध,मुसहर आदि सबहक समावेश छल।ई एकटा पैघ सोच छल आ हिन्दू एकता के पैघ मिसाल अछि।
एहि गाम में अनेकों एतिहासिक पुरुष लोकनि भेल छथि जिनक एहि क्षेत्र के गठन आ विकास में अतुलनीय योगदान रहल अछि, जहिमे किछु प्रमुख छथि :-
मोदियानी पोखरि पर के महादेव, बजरंगबली मंदिर आ काली मंदिर संग ब्रह्मस्थान आ महादेव स्थान एहिठामक प्राचीन पूजनस्थल अछि।
एहि गाम सँ निकलि देश-विदेश में अपन ज्ञान आ कौशल सँ एकटा शीर्ष स्थान पाबयवला प्रमुख लोक छथि जिनक नाम आ परिचय निम्नलिखित अछि :-
प्रसिद्ध सुप्रीम कोर्ट के वकील एडवोकेट अनिल झा, बिहार के प्रमुख एडवोकेट अशोक कुमार झा, मैथिल मंच के अध्यक्ष मणिभूषण राजू , जदयू के वरिष्ठ नेता नीरज झा, केवायसी प्रमुख पंकज झा, मुम्बई सँ वरिष्ठ समाजसेवी आ मैथिल समन्वय समिति के सह-संयोजक प्रमोद झा, आदि एहि गामक प्रमुख लोक छथि। एहि गामक मंच सँ जुड़ल लोक छथि :-
एहि गाम सँ जुड़ल नव जानकारी हेतु वा कोनो तरहक अशुद्धि के शुद्धिकरण हेतु manchmaithil@gmail.com पर ई-मेल कय सकय छी वा 8826566136 पर व्हाट्सएप कय सकय छी।


text:
नैतिक कथा
– प्रवीण नारायण चौधरी
पाठक परिवार ओहि गामक शान छलैक। पूरा इलाका मे जँ केकरो कोनो तरहक आवश्यकता होइत छल तऽ लोक पाठक परिवार केर बड़का मालिक लंग आबि हुनका सँ अपन पीड़ाक वर्णन कय समाधान लैत छल। अपन गाम केर लोकक समस्या केँ तऽ सहजहि बड़का मालिक पाठकजी अपन प्रतिदिनक रूटीन मुताबिक अपनहि सँ समाधान कए दैत छलाह।
पाठक मालिक केँ तीन टा बालक छलखिन। तिनू गोटा केँ खूब नीक जेकाँ शिक्षा दियाओल गेल छल। मालिक केर कथन छलन्हि जे जाबत लोक मे शिक्षाक स्तर उच्च नहि होयत, ओ कथमपि अपन कुल, खानदान, संस्कार व संस्कृति आदि केँ ऊँचाई धरि नहि पहुँचा सकैत अछि। मालिक सब दिन बेटाक संग-संग अपन ५ बेटीक शिक्षा पर सेहो भरपूर ध्यान देलनि। लेकिन विद्यमान् समाजक रीति मुताबिक बेटी केँ उच्च शिक्षा लेबाक लेल ओ सब दिन सासूर परिवार पर भार सौंपबाक नीति अपनेबाक बाध्यता रहबाक बात कहैथ। हुनकर मानब छलन्हि जे बेटीक विवाह एकटा निश्चित उम्रक भीतर होयब जरुरी छैक। कुल-खानदान केर मर्यादा पर कतहु प्रश्न नहि उठबाक चाही, ताहि लेल सदिखन बेटी केर विदाई समय सँ करब एकटा भद्र माता-पिता-कुल-परिवार लेल अनिवार्य कर्तब्य मे पड़ैत छैक। तहिना ओ बेटा सबहक विवाह सेहो पढाई करिते समय मे करबाक नियम बनौने छलाह, तिनू बेटाक विवाह स्नातक धरिक पढाई पूरा कएलाक बाद कय देलनि, लेकिन पढाई सँ कहियो मुंह मोड़बाक लेल ओ किनको उत्साहित नहि केला।
दुनू जेठ आर माझिल बालक स्नातक केला उपरान्त उच्च शिक्षा वास्ते दिल्ली विश्वविद्यालय जाय ओतहि सँ स्नातकोत्तर पूरा केलनि। जेठ पुत्र पत्रकारिताक जगत् मे विशिष्टता हासिल करैत राष्ट्र केर एक नामी अखबारक सह-संपादनक भार सँ शुरु करैत बाद मे संपादक पद केँ सुशोभित केलनि। माझिल शिक्षण पेशा मे विभिन्न संस्थान सँ आबद्ध रहैत बाद मे एकटा अपन स्वतंत्र शिक्षण संस्थानक स्थापना कएलाह। दुनू बालक सर्व-सुविधा सँ संपन्न रहैत दिल्ली मे अपन वासस्थल केर निर्माण सेहो कए लेलाह। छोट बालक पिताक सब सँ बेसी दुलारू आ बेसीकाल गामहि केर वातावरण केँ पसिन करैत पढाई स्नातक उपरान्त नहि करबाक निर्णय केलनि। गामक अक्खा जमीन्दारी पर सेहो एकटा पुत्र पिताक संग रहब जरुरी बुझि ओ गामहि रहि गेलाह।
मालिक केर सब धिया-पुताक विवाह एक सँ बढिकय एक खानदानक संतान संग भेलनि। तिनू पुतोहु आ पाँचो जमाय – एक सँ बढिकय एक पढल-लिखल घर सँ स्वयं खूब पढल-लिखल भेलाह। मालिक एहि लेल अपना केँ खूब भाग्यशाली मानैत छलाह जे जहिना ओ शिक्षाक महत्व पर सब दिन लोक सबकेँ बुझबैत रहलाह, तहिना हुनकर परिवार मे सब कियो सुन्दर-सुशिक्षित-सुसंस्कृत भेलाह। जमाय आ समैध सब सेहो मालिक केर मनलाइके भेटलखिन। सब बेटियो केँ मालिक केर निर्देशानुसार समैध व जमाय कम सँ कम स्नातक धरिक डिग्री तऽ दियेबे टा केने छलखिन। अन्दाज लगा सकैत छी जे मालिक केर आठो संतान आ हुनका सबहक धिया-पुता जखन दुर्गा पूजा मे एकठाम जमा होइथ तऽ गाम-समाज मे केहेन सुरम्य वातावरण बनैत होयत। कतेक परिवारक लोक तऽ मालिक केर परिवार केर सब सदस्य केँ एकठाम एकत्रित देखबाक लेल दुर्गा पूजा कतेक जल्दी आबय तेहेन मनोकामना सँ सेहो भरल रहैत छल। नीक दर्शन केकरा नहि नीक लगैत छैक।
ओत्तहि कलह-कलूठ सँ पीड़ित धनक पूजारी परिवार मे कतबो भीड़ लागि जाएत छलैक, मुदा गामक लोक लेल धैन सन। पैसावला सब कियो भऽ सकैत अछि, मुदा सुसंस्कार आ सुसुन्दर सन्मति सँ भरल परिवार मे फरक ओहिना स्पष्ट भऽ जाएत छैक। पाठक मालिक केर घर मे मानू लक्ष्मी ओहिना सदिखन हँसैत भेटि जाएत छल लोक केँ, मुदा यैह दर्शन लेल अन्यत्र वैह गाम मे व्याकुलता साफ झलकैत छल कतेको लोकक दृष्टि मे।
मुदा समय बितैत गेल आ दिल्लीवाली कनियां केर व्यवहार मे जानि नहि कियैक लेकिन परिवर्तन अबैत रहल जे अन्ततोगत्वा ओहि परिवारक हँसैत स्वरूप लेल घातक डायन समान प्रमाणित भेल। पाठक मालिक केर घरक नियम छलन्हि जे गाम मे एला पर सब कियो अपनहि मातृभाषा मे बाजब, आन देश वा परदेशक भाषा – या फेर मलेच्छक भाषा अंग्रेजी आदिक व्यवहार घर मे कदापि नहि करब। लेकिन मझली पुतोहु जे प्रोफेसर साहेबक पत्नी छलीह, ओ अपनो अंग्रेजिये सँ एमए पास छलीह, आ धियो-पुता हुनकर सबटा अंग्रेजी या फेर दिल्लीवला हिन्दीक प्रयोग करैत छल। खाली जखन बाबाकेँ देखय तऽ सब कियो जहिना-तहिना मैथिली मे बात करय। मैझली पुतोहु केँ बड़की पुतोहु सँ बेसी पटरियो नहि बैसैत छलन्हि। मालिक केर धाख सँ दिल्लीक झगड़ा सेहो गाम तक नहि अबैत छल। तथापि जखन कलह कतहु घर प्रवेश कय जाएत अछि तऽ ओकरा कियो कतीकाल ताण्डव करय सँ रोकत। मालिक तऽ १० दिन लेल सबकेँ गाम एबाक निर्णय देने छलाह, कनियां सबहक बापे मालिकक पाँज मे छलखिन, तऽ कनियांक कतेक चलतनि…. लेकिन कलह एहेन शक्तिक नाम होएछ जेकरा मालिको बेसीकाल नहि रोकि सकलाह आ एक दिन ओ मझली पुतोहु अपन जेठ दियादिनी सँ दिल्लीक कोनो मतान्तर लऽ के अंग्रेजी मे झाड़ि रहल छलीह कि मालिक सुनि गेलखिन आर ओ आवाज दैत बजलाह, “ई ईंग्लिश पुतोहु कोन गामवाली थिकी? ई सब घर मे कि भऽ रहल अछि?” एतेक कहैत ओ अपन बेटा सबहक नाम लऽ के सोर पारय लगलाह।
ईंग्लिश पुतोहु पर तऽ कलह केर दुरात्मा शक्ति हावी भऽ गेल छलखिन। ओ कतए सँ आइ ससूर या पति या जेठ-छोट बुझय गेली। बहुत वर्षक दबल-दबायल भड़ास सब निकालबाक छलन्हि। ओ एकदम अंग्रेजिया औरतक समान बजैत-बजैत ससूर सँ भिड़य लेल दलान पर पैर राखि देली। आब तऽ भेल आफद! ससूर एकटा सम्भ्रान्त आ सशक्त लोक, सोचनहियो नहि छलाह जे एहि तरहक उन्मादी प्रवृत्ति कहियो हुनको घर पैर राखत। लेकिन आइ तऽ कलहदेवी नंगे नाचय लेल तैयार छली। अन्त मे गामवला बचबा केँ हाक देलनि। आ कहला जे आर किछु नहि, निकाल दुहत्थी आ ततार एहि मौगिया केँ। एकरा कपार पर जे भूत आयल छौक, उतार तेकरा आइ। छोट दियर भऽ के भाउज पर हाथ कोना चलायब, मुदा बापहु केर बात केँ काटब कोना। दियर, पति, ईंग्लिश पुतोहु, धिया-पुता, सगर गाम आइ पाठक मालिक केर दलान पर एहि अजीब माहौलक पहिल बेर दर्शन कय रहल छल। कलहदेवी शायद पाठक मालिक केर यम बनिकय आयल छलीह…. ई सब हल्ला शान्त भेल नहि कि मालिक छाती पकड़िकय बैसि रहलाह आ फक-फकाइत प्राण छूटि गेलनि।
कलहदेवी अपन काज केलाक बाद ओतय सँ हवा बनिकय उड़ि गेलीह, मुदा ईंग्लिश पुतोहु अपन समस्त ताण्डव छोड़ि पिता समान ससूर केर निर्जीव शरीर लंग जाय निर्लज्जता सँ भरल आर सब संग कानय लगलीह। सबहक अन्तरात्मा मे ईंग्लिश पुतोहु प्रति एकटा अजीब धारणा बैसि गेल। कलंक लागि गेलनि जे हुनकहि व्यवहार सँ मालिक अपन प्राण त्याग कए देलनि।


text:
जोन एडम्स
जॉन ऐडम्स (१७३५-१८२६) प्रसिद्ध विद्वान्, सफल विधिज्ञ तथा संयुक्त राज्य अमेरिका के दोसर राष्ट्रपति छेल। इनकर कार्यकाल १७९७ से १८०१ तक छेल।[१] हिन्का फ़ेडरलिस्ट पार्टी से छेल।
परिचय[सम्पादन करी]
जोन ऐडम्स के जन्म ३० अक्टूबर १७३५ के मेसाचूसेट्स के ब्रेनट्री नामक स्थान में भेल छेल । इनकर पिता कृषक छेल। उनकर ज्येष्ठ पुत्र जॉन क्विन्सी ऐडम्स सहो संयुक्त राज्य अमरीका के राष्ट्रपति भेल छेल। जोन ने संविधान विशेषज्ञक रूप में अपनी समसामयिक घटनासभ केन प्रभावित केनरहै। सर्वप्रथम ह्विग दल के नेता के रूप में १७६५ के स्टैंप ऐक्टक विरोध करै क अपन कर्मठता तथा सक्रियता का परिचय देलक।


text:
विद्यापति स्मृति पर्व समारोह शुरू
सीएम नीतीश कुमार केलथि उद्घाटन
रिंकू कुमारी
पटना। हमर मिथिला मे एकटा प्रचलन अछि जे कि हम दरवाजा पर जेकरा बजावै छियै, ओकरा स किछु नई मांगै छियै। बिहार विधान परिषद क सभापति ताराकांत झा जखन सीएम नीतीश कुमार क स्वागत करैत ऐना कहलखिन त चारू कात ठहका गुंजए लागल, मुदा सीएम सेहा अपन उत्तर मे मैथिल भाव कए नहि बिसरलथि आ कहलथि जे हम मिथिला क प्रगति क बिना आगू बढि़ए नहि सकैत छी। बिहार क विकास मिथिला क विकास स जुड़ल अछि। ओनाहि जेना बिना बिहार क विकास क भारत क विकास संभव नहि अछि।
एहि स पूर्व शनि दिन विद्यापति भवन मे विद्यापति पर्व समारोह क विधिवत उद्घटन भेल। बहुत दिनक बाद बिहारक कोनो मुख्यमंत्री एहि कार्र्यक्रमक उद्घटन करबा लेल आयल छलाह। तीन दिवसीय एहि पर्व का उद्घाटन करैत श्री कुमार कहला जे बिहार कए एक करबाक जरूरत अछि आ एकर शुरुआत भ चुकल अछि।
अमरेश पाठक कए भेटल मैथिली साहित्य पुरस्कार
एहि मौका पर मैथिली मे विशेष योगदान देबा लेल डॉ अमरेश पाठक कए मैथिली साहित्य स सम्मानित कैल गेल। एकर अलावा संस्कृत साहित्य क लेल डॉ किशोर नाथ झा, मंचकला क लेल कौशल कुमार दास, शिल्पकला लेल शंाति देवी, चेतना सेवी सम्मान डॉ वासुकी नाथ झा, कीर्ति नारायण मिश्र साहित्य सम्मान डॉ उदय नारायण सिंह, सुलभ समाज सेवा पुरस्कार मनीष कुमार झा, यात्री चेतना पुरस्कार डॉ प्रेम शंकर सिंह कए, डॉ माहेश्वरी सिंह महेश ग्रंथ पुरस्कार श्रीमति कामिनी कए देल गेल। एहि मौका पर बिहार विधान परिषद क सभापति आ कार्यक्रम क मुख्य अतिथि ताराकांत झा कहलथि जे विद्यापति पर्व एकटा समाजिक पर्व छी। ओ चेतना समिति कए संबोधित करैत कहला जे आब मिथिला मे आथर््िाक आ सामाजिक परिवर्तन क जरूरत अछि। एहि मौका पर समिति क अध्यक्ष विजय कुमार मिश्र आगत पाहुनक स्वागत केलथि। ओ कहलथि जे मैथिली कए प्राथमिक स्तर पर अनिवार्य विषय अनाउल जाए। एहि अवसर पर समिति क सचिव विवेकानंद झा मैथिली क प्रतिवेदन सीएम क सामने रखलथि।


text:
पटना। 09 दिसम्बर। बिहार स्कूल एग्जामिनेशन बोर्ड (BSEB) केँ 8 करोड़क टेंडर घोटाला के आरोपी दिवाकर प्रसाद केँ कैल्ह रहस्यमयी परिस्थिति म' मौत भ' गेलन्हि। प्रिंटिंग प्रेस आर छपाई कारखाना के मालिक दिवाकर प्रसाद केर गिरफ्तारी लेल पुलिस छापेमारी करे पहुँचल छल। एहि दौरान बहादुरपुर केँ पंचवटी नगर स्थित आवास केर तेसर तल्ला सँ गिर क' दिवाकर केँ मौत भ' गेलन्हि।
घटना के बाद परिजन सभ खूब हंगामा केलन्हि। परिजन सभक आरोप अछि कि पुलिस जैनबुझी केँ हुनका धक्का द' गिरा देलन्हि, जाहिक बाद अस्पताल ल' जेबा पर हुनकर मौत भ' गेलन्हि। फिलहाल एखन पूरा घटनाक्रम केर जांच चैल रहल अछि। परिजन सभक इयो आरोप छैन्ह कि पुलिस सभ सबूत मेटेबाक लेल सीसीटीवी कैमरा सेहो अप्पन कब्जा म' लेना अछि।
दिवाकर प्रसाद केँ बेटा केर बयानक आधार पर बहादुरपुर थाना म' एफआईआर दर्ज कायल गेल अछि आर जांचक लेल सीसीटीवी फुटेज सेहो देखल जे रहल अछि। पूरी छानबीन करबाक बादे ई स्पष्ट होयत अछि कि दिवाकर क'जैनबुझी छत से फेंकल गेल छल , जाहि कारन हुनकर मृत्यु भ गेल।


text:
पटना : बिहार मे नदी कए जोड़बा लेल कुल 11टा योजना पर काज जारी अछि जाहि मे बाढ़ नियंत्रण, सिंचाई आ थर्मल पावर स संबंधित योजना शामिल अछि। बिहार राज्य जल संसाधन विभाग क प्रधान सचिव अफजल अमानुल्लाह कहला अछि जे नदी कए जोड़बाक एहि योजना सब मे सबस पैघ योजना 12298 करोड़ टकाक पटना जिला क बाढ़ अनुमंडल क समीप स गंगा नदी क जल कए दक्षिण बिहार मे स्थानांतरित करबाक अछि जाहि स पटना, नवादा, नालंदा, गया, औरंगाबाद आ जमुई जिला लाभान्वित होएत।
ओ कहला जे एहि योजना क पूर्व व्यवहार्यता रिपोर्ट स्वीकृत भ गेल अछि आ राष्ट्रीय जल विकास अभिकरण द्वारा एकर विस्तृत परियाजना रिपोर्ट (डीपीआर) तैयार करबाक काज प्रगति पर अछि। अमानुल्लाह कहला जे बक्सर लग गंगा नदी क जल कए दक्षिण बिहार मे स्थानांतरित करबाक एकटा अन्य योजना स रोहतास, आरा आ बक्सर जिला लाभान्वित होएत आ एहि परियोजना क डीपीआर राष्ट्रीय जल विकास अभिकरण तैयार क रहल अछि।
ओ कहला जे सिंचाई क उद्देश्य स नदी कए जोड़बाक 4441.82 करोड़ टकाक लागत वाला दोसर पैघ योजना कोशी-मेची लिंक योजना अछि जेकर पूर्व व्यवहार्यता रिपोर्ट स्वीकृत भ गेल अछि आ एकर डीपीआर सेहो तैयार कैल जा रहल अछि। एहि योजना स प्रदेश क सुपौल, सहरसा, अररिया, किशनगंज आ पूर्णिया जिला लाभान्वित होएत। अमानुल्लाह कहला जे बाढ़ नियंत्रण क उद्देश्य स नदी कए जोड़बा लेल तैयार योजना मे सबस पैघ 3946 करोड़ टकाक बूढ़ी गंडक- सोन- बाया- गंगा लिंक योजना अछि जाहि स समस्तीपुर, बेगूसराय आ खगड़िया जिला लाभान्वित होएत। एहि परियोजना क पीपीआर केंद्रीय जल आयोग कए स्वीकृति लेल पठाउल जा चुकल अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
बिहार मे अनलाॅक डाउन कें बाद सं काेराेनाक लगातार बढ़ैत मामला क’ देखैत पटना समेत 6 जिला मे फेर सं लाॅकडाउन लागू क’ देल गेल अछि। पटना आ पूर्णिया मे 10 सं 16 जुलाई, नवादा आ बक्सर मे 10 सं 12 जुलाई, भागलपुर मे 9 सं 16 जुलाई आ किशनगंज मे 9 जुलाई धरि पाबंदि लगाओल गेल अछि। लाॅकडाउनक ई फैसला अहि जिला कें डीएम अपन-अपन स्तर सं लेलनि अछि। अहिकें बिहार मे बुधदिनक काेराेना ब्लास्ट सं जोइर कें देखल जा रहल अछि।
पटना जिला 10 सं 16 जुलाई धरि लॉकडाउन मे रहत। अहि दौरान खालि आवश्यक सामग्री मे शामिल दूध, दवा, किराना, पशु चार कें दुकानक संग गाड़ी बनाबय वला गैराज खुलल रहत। अहि दुकान क’ तय समय कें अनुसार खोलबाक और बंद करबाक छूट देल गेल अछि। परन्तु सब्जी, फल, मछली, मीटक दुकान क’ खोलबाक आ बंद करबाक समय निर्धारित कयल गेल अछि। भोर कें 6 बजे सं 10 बजे धरि आ साँझ मे 4 बजे सं 7 बजे धरि सब्जी, फल, मछली, मीट केर दुकान क’ खोलबाक अनुमति देल गेल अछि। एकरा अलावा सभ’ तरहक दुकान, मॉल, शॉपिंग मॉल आदि बंद रहत। आदेश क’ उल्लंघन करय वला पर कार्रवाइ होयत।


text:
योग्यकर्ता
योग्यकर्ता(जग्जकार्ता वा जोग्जकर्ताˌ [2] जोग्जा वा जोग्जाकार्ता पहिल डच: Djokjakarta/Djocjakarta or Djokja) इन्डोनेसियाक जाभा टापुमे अवस्थित शहर छी। ई सहर शिक्षा (कोता पेल्जार), परम्परागत जाभाली ललित कला तथा बतिक, ब्याले, नाटक, सङ्गीत, साहित्य आ पपेट जहिना सांस्कृतिक परम्परासभक लेल प्रख्यात अछि। ई सहर योग्यकर्ता विशेष क्षेत्रक राजधानी सहर छी। योग्यकर्ता इन्डोनेसियाली राष्ट्रिय क्रान्तिक समयमे सन् १९४५ सँ १९४९ धरि पूरै इन्डोनेसियाक राजधानी छल । हाल योग्यकर्ताक एक जिलाक रूपमे रहल कोतागेडे सन् १५७५ सँ १६४० सँ मताराम सल्तनतक राजधानीक रूपमे रहल छल । ई सहरक नाम हिन्दूसभक ग्रन्थ रामायणमे रामक देशक रूपमे उल्लेख कएल गेल सहर अयोध्यासँ राखल गेल विश्वास करैत अछि। संस्कृत भाषामे 'उपयुक्त, मिलैत, सही' के अर्थ दऽ शब्द "योग्य" आ 'समुन्नत, प्रगति उन्मुख' अर्थ दऽ शब्द कर्ता मिल योग्यकर्ता शब्द बनल अछि। एकर अर्थ "समुन्नत होवाक योग्य सहर" होएत अछि। सन् २०१० मे जनगणनाक अनुसार जनसङ्ख्या तीन लाख अठासी हजार छ सय सत्ताइस छल । एकर दुई पैग सहरसभ योग्यकर्ता आ मगेलाङ (महनगर क्षेत्र) तथा स्लेमान, क्लातेन, बन्तुल, कुलोन प्रोगो आ मगेलाङ रिजेन्सीक ६५ जिलासभमे करीब चालिस लाख दस हजार चार सय छत्तिस लोगसभ बसल छल। समयसंग योग्यकर्ता, मगेलाङ आ सुराकर्ता आपसमे जोडएर एक सहरक रूपमे परिवर्तन भेल अछि। एकर आवादी तथा आधुनिकीकरणका कारण योग्यकर्ताक मानव विकास सूचकाङ्क बहुत उपर पुगल अछि । ई इन्डोनेसियाभरमे उच्च मानव विकास सूचकाङ्क भेल सहरसभ मध्ये एक छी। सूचकाङ्कमा ०.८३७ (वा अति उच्च) अङ्क प्राप्त ई सहरके विकसित सहरक रूपमा लेने अछि।
इतिहाससंपादित करें
मताराम राज्यसंपादित करें
सन्दर्भ सामग्रीसभसंपादित करें
- ↑ Data Sensus Penduduk 2010 - Badan Pusat Statistik Republik Indonesia


text:
धरोहर कए बचेबाक क लेल चाहि अपन नायक : राजेश रंजन
दरभंगा जक्शन पर लागत रेलवे क इतिहास स जुडल तस्वीर : डीआरएम
दरभंगा का आधारभूत संरचना सबसे पैघ धरोहर : सरावगी
चौरंगी पर हैरिटेज फोटोग्राफर संतोष कुमार क दरभंगा मे पहिल फोटो प्रदर्शनी क आयोजन
दरभंगा । मधेपुरा क सांसद राजेश रंजन उर्फ पप्पू यादव कहलथि जे मिथिला क धरोहर गौरवशाली छल, मुदा वर्तमान अंधकार मे अछि आओर निराशा पैदा करैत अछि । मिथिला क लेल इतिहास देखबा आओर कहबा से बेसी जरुरी अछि, मिथिला मे एहन समाज क निर्माण, जे ई चीज कए बुझि सकय और अपन एहन नायक चुनि सकय जे पटना आओर दिल्ली तक आवाज पहुंचा सकय । ओ कहलथि जे एकरा बचेबा क लेल मिथिला कए नब नायक क जरुरत अछि । श्री यादव आय दरभंगा क कामेश्वरनगर स्थित चौरंगी पर इसमाद क बैनर तले आम लोग मे धरोहर क प्रति जागरुकता पैदा करबाक क लेल प्रसिद्ध हैरिटेज फोटोग्राफर संतोष कुमार क तस्वीरों क उदघाटन क मौके पर बाजि रहल छल।
कार्यक्रम क विशिष्ठ अतिथि क रूप मे उपस्थित उपस्थित मधेपुरा क सांसद कहलथि जे बिना मिथिला क सहयोग से बिहार मे कोनो सरकार नहि बनल, मुदा राजनीतिक अचेतना क कारण एतय नेतृत्व क निर्माण नहि भए सकल । ओ कहलथि जे दरभंगा ज्ञान क भूमि अछि । तक्षशीला जखन अवसान पर छल, त दरभंगे धर्म आओर राजनीति कए संरक्षित करबाक क काज केने छल । आध्यात्म आओर ज्ञान क एहि भूमि कए फेर से जीवंत करबाक क लेल एकटा नैतिक मूल्य बला समाज क जरुरत अछि जे आय हमरा सोझा नहि दिखा रहल अछि । पप्पू यादव कहलथि जे गरीब आओर गरीब भए रहल अछि । धरोहर क प्रति हुनका मोन मे सम्मान अछि, मुदा जीवन क झंझवात हुनका एहि सब चीज पर सोचबा का समय नहि दैत अछि । आय मिथिला क समाज मजदूर क समाज बनि गेल अछि । ज्ञान क पलायन भए रहल अछि । युवा वर्ग भटक गेल अछि । एहि मे एहि धरोहर क प्रति चिंता अगर किछु लोग कए रहल अछि त ई प्रयास नीक अछि, मुदा हम केवल ई प्रयास स बहुत बेसी आशा नहि पालि सकब । जों इन धरोहर कए सही मायना मे हमरा बचेबाक अछि त समाजक हरेक आदमी क अंदर जे जीवन जीबाक क लेल संघर्ष अछि ओकरा खत्म करब होएत, समाज तखने एहि सब चीज कए देखबा क समय निकाल पाएत । पप्पू यादव डीआरएम क सोझे अगले किछु दिन कए अंदर जयनगर से पाटलिपुत्र क लेल सीधा ट्रेन चलेबाक घोषणा केलथि ।
दरभंगा क युवा विधायक आओर कार्यक्रम मे गण्यमान्य अतिथि संजय सरावगी कहलथि जे हमर इलाका क धरोहर क स्थिति दयनीय अछि आओर संरक्षण क जरुरत अछि । सरावगी कहलथि जे निश्चित रूप स दरभंगा राज क समय जे आधारभूत संरचना शहर कए भेटल ओ हमरा सबहक लेल अनमोल अछि । दरभंगा क प्रति जे एतय क लोगक प्यार हेबाक चाही ओ नहि देखाबैत अछि । शहर क सूरत बचेबाक लेल हम सबकए एक संग आगू आबए होएत आओर योजना कए बेहतर तरीका से लागू कए क हम एकरा संरक्षित कए सकब ।
मधुबनी के विधायक समीर महासेठ कहलथि जे सडक आओर नाला क लेल केवल चिंता करबा से शहर ऑंगा नहि बढ़ि सकैत अछि एहि क लेल एकटा समेकित विकास क जरुरत अछि । विभिन्न विभाग कए बैसिकए एक संग शहर क विकास लेल योजना तैयार करय होएत । ओ मिथिला क इतिहास कए गौरवशाली बताबैत कहलथि जे हम एकरा बचाईए कए नव निर्माण कए सकैत छी ।
समस्तीपुर रेल मंडल के डीआरएम आरके जैन कहलथि जे आजुक प्रदर्शनी मे प्रस्तुत रेल क इतिहास देखिकए दरभगा क महत्ता बुझाओल । ओ कहलथि जे रेल मंत्रालय कए ओ एतिहासिक नरगौना टर्मिनल क संरक्षण क लेल प्रस्ताव भेजत । संगे ओ दरभंगा जक्शन पर रेलवे क इतिहास स संबंधित तस्वीर कए लगेबाक घोषणा सेहो केलथि ।
समारोह मे बनैली राज परिवार स बाबू चिन्मयानंद सिंह कहलथि जे दरभंगा क पूर्णिया से बड्ड पुरान रिश्ता अछि आओर ई तस्वीर ओहि रिश्ता कए एकटा नब आयाम दए रहल अछि ।
दरभंगा क मेयर वैजयंती खेडिय़ा कहलथि जे मेयर क रूप मे दरभंगा क लिए जे बनि सकत उ करबाक लेल तैयार छी । ओ कहलथि जे निगम अगर सक्षम भेल त अहमदाबाद नगर निगम जेंका दरभगा मे सेहो अलग से हैरिटेज सेल बनेबा पर विचार कैल जा सकैत अछि । ओ कहलथि जे युवा सब मिलिकए जे आय एहि प्रदर्शनी क माध्यम से दरभंगा कए लोग कए तस्वीर देखेने अछि ओहि स निश्चित रूप स शहर कए लोग धरोहर क प्रति सचेत और जागरुक होएत । कार्यक्रम मे आयल अतिथी क स्वागत आशीष झा आओर धन्यवाद ज्ञापन संतोष कुमार केलथि ।


text:
मैथिली कविता
– कर्ण संजय
ई शहर हमरे छी
अइ शहर मे
किछु काते कात छिरियाएल
लोकके बिच ठाढ
भय आ घृणाके सङ्ग जीबऽके प्रयत्न करै छी हम ।
रस्ताचलैत अपनामे बतियाति
दहिना वामा ताकि लए छी
कहिं कतौ किओ सुनैत अछि किनहि
देखाएल कोनो अपरिचित तऽ
बात आ बोलीके प्रसंग बदलऽ के प्रयत्न करै छी हम ।
विभेदके कारण
अपन पहिचानक लेल संघर्षरत
ओ अपहेलित, उपेक्षित आ सीमांतकृत
वर्गक लोकके मूहके बनाबट आ आकार देखिकए
घृणासँ खखासि एक लोइया थुक
फेकएवाला लोकके अवरोध बनबाके प्रयत्न करै छी हम ।
राज अपन धर्म
पालन करबामे असमर्थ आ लाचारीक
एकटा बनाबटीक छद्म भेषक आवरणमे
नुकाएबाक लेल किएक बाध्य अछि ?
प्रश्न हमरे टा नहि अछि इ सरोकारक विषय छै सबके
कि रंग, आकार, बनाबट आ संप्रेषणक आधारपर विभेद करत शहर ?
तैयो हम कहब ई शहर हमरे छी
हमरेटा
इएह शहरमे बचपन, जुवानी आ बुढापाके बाद
मृत्यु अछि बाँकी
मृत्यु ।


text:
अपने क' बता दी कि रांचीक जेल मे बंद लालू यादव केँ अब हाई कोर्ट सँ जमानत लेबा मेँ बहुत मुश्किल होयत। अदालत तत्कालीन मंत्री विद्या प्रसाद केँ तीन बरखक सजा सुनेना अछि। चारा घोटालक ई तेसर मामला अछि। चाईबासा कोषागार गबन केँ एहि मामला मे कोर्ट 56 आरोपि मे 50 क' दोषी ठहरौलनि अछि।
एम्हर, लालू यादव केँ दोषी ठहरेबाक बाद लालू यादव केँ बेटा आओर बिहारक पूर्व डेप्युटी उप मुख्यमंत्री तेजस्वी यादव कहलनि कि बिहारक एक-एक आदमी जानैत अछि कि लालूजी केँ एहि मुकदमा मे फंसाओल गेल अछि। बीजेपी आओर नीतीश कुमार लालूजी केँ फंसेबा मे लागल छथि। हुनका सभक बस एकही टारगेट अच्छी कि कुन तरहे लालूजी केँ फंसाओल जाए। बिहारक विकासक बजाय ई सभ लालूजी केन दबेबा मे लागल छथि। ऐहिक लेल जनता सभमे बहुत तामस अछि, मुदा अदालतक फैसला अछि आओर हम सभ ऐहिक सम्मान करैत छी। हम सभ हाई कोर्ट मे अपील करब।


text:
पटना: बिहार विद्यालय परीक्षा समितिक काइल 10वीं कंपार्टमेंटलक परीक्षा 2018 केर परिणाम जारी क देलक। बिहार बोर्ड मैट्रिक कंपार्टमेंटलक परीक्षा में भाग लेबैए बला छात्र छात्रा अप्पन रिजल्ट बीएसईबी केँ आधिकारिक वेबसाइट biharboard.online पर जाक रिजल्ट देख सकैत अछि।एत सेँ छात्र सब अपन रिजल्ट डाउनलोड सेहो क सकैत अछि।
मैट्रिक परीक्षा में सफल अभ्यर्थी सब biharboard.online पर जाक 8 सितंबर सेँ पहिले इंटर में नामांकन केर लिए ऑनलाइन आवेदन द सकैत अछि। जिनकर सबहक रिजल्ट रोकल गेल अछि उ विद्यार्थी ऐही साइड पर जाक रिजल्ट रुकैए केर कारण सेहो जाइन सकैत अछि।
#रिजल्ट #दशमी # कंपार्टमेंलक #मैथिली समाचार


text: बिहारशरीफ (नालंदा)। प्राचीन नालंदा विश्वविद्यालय क मुख्य द्वार। दुपहरिया क 12 बजैत अछि। एक टा थाई पर्यटक टूटल-फूटल हिंदी मे द्वारपाल स नालंदा विश्वविद्यालय क स्थापना काल पूछैत अछि। जवाब भेटल, भीतर जा कए देखू-बुझू, हमरा पता नहि अछि। आब पाछू चलू। सातवीं सदी क प्रसिद्ध चीनी यात्री ह्वेनसांग नालंदा विश्वविद्यालय क शिक्षण प्रणाली कए देखबाक-बुझबाक आकांक्षा ल कए एहि ठाम आएल छलाह। हुनका सेहो विश्वविद्यायल मे प्रवेश क पहिने मुख्यद्वार पर तैनात द्वारपाल क कठिन प्रश्न क उत्तर दिए पड़ल छल। ह्वेनसांग नालंदा क इतिहास लिखबाक क्रम मे विश्वविद्यालय क एहि परंपरा क उल्लेख सेहो केने छथि। भारतीय पुरातत्व सर्वेक्षण क आधिकारिक पुस्तक मे लिखल अछि जे शास्त्रार्थ मे शीघ्र ख्याति प्राप्त करबाक आ शंका क समाधान चाहबा लेल विद्वान नालंदा विश्वविद्यालय अबैत छलाह। सर्वप्रथम हुनकर सामना द्वारपाल क भूमिका मे ठार द्वारपंडित स होइत छल, जे हुनकर योग्यता परखबा लेल किछु कठिन प्रश्न करैत छल। प्रश्न क उत्तर नहि देनिहार विद्वान कए प्रवेश द्वार स लौटा देल जाइत छल। शैक्षणिक स्तर क अंदाजा एहि गप स लगाइल जा सकत अछि जे औसतन दस विद्यार्थी मे स दू-तीन टा कए विश्वविद्यालय मे अध्ययन क लेल प्रवेश भेटैत छल। ह्वेनसांग लिखैत छथि जे एहि विश्वविद्यालय मे बौद्ध धर्म क महायान आ हीनयान सम्प्रदाय क धार्मिक ग्रंथ, हेतु विद्या, शब्द विद्या आ चिकित्सा विद्या (आयुर्वेद) क पढ़ाई होइत छल। नालंदा विवि क अतीत आ वर्तमान क व्यवस्था क इ चित्रण वस्तुस्थिति दर्शेबा लेल काफी अछि। स्पष्ट अछि जे अतीत क प्रशासनिक व्यवस्था आई सेहो अनुकरणीय अछि। प्राचीन विवि परिसर मे जानकारी क संग सुरक्षा क सूत्र वाक्य लागू करबाक दरकार अछि। वर्तमान संदर्भ मे इ आओर प्रासंगिक भ गेल अछि। वैश्विक स्तर पर नालंदा विवि क पुनरप्रतिष्ठा क प्रयास कएल जा रहल अछि। नालंदा जिला कए पर्यटन क क्षेत्र मे अंतरराष्ट्रीय मानक क अनुरूप ढालबाक मुहिम कए आकार देबा लेल मुख्यमंत्री अपने राजगीर मे टेंट गाडऩे छथि। आई भेल कैबिनेट मे लेल फैसला स उम्मीद जगल अछि जे ओ दिन दूर नहि जखन नालंदा क द्वारपाल एक बेर फेर अपन विद्वता परिचय देबा लेल ठार भेटत। शुरुआत, शिक्षित आ जानकार द्वारपाल क नियुक्ति स भ सकैत अछि। अंगरेजी क एकटा प्रचलित कहावत अछि – फस्ट इंप्रेशन इज द लास्ट इम्प्रेशन।


text:
नवका- पुरनका लेख सर्च करु...
विकास यात्रा
बिहार के मुख्यमंत्री नीतीश कुमार जी आई- काल्हि विकास यात्रा पर छथिन्ह. हुनकर विकास यात्रा 19 तारीख के शुरू भेलन्हि . विकास यात्रा के बारे मे हुनकर कहनाय छनि जे एहि यात्रा सं हुनका राज्य के विकास के काज के देखय ...परखय आओर जानय के मौका मिलतन्हि. एहि यात्रा के दौरान हुनका लोकक मनोभाव... विचार जानय के मौका मिलतन्हि. मुख्यमंत्री के ई यात्रा ओहि ठाम सं शुरू भेल जे राष्ट्रपिता महात्मा गांधी के कर्मभूमि के रूप मे जानल जाएत अछि. ई स्थान अछि पश्चिम चम्पारण के बगहा. यात्रा शुरू भेलाह के बाद नीतीश जी राति मे बगहा के पतिलार गाम मे रहलाह आओर फेर भोर मे गाम मे जनता दरबार सेहो लागल . जेहि मे हजारों लोक शामिल भेलाह. एहि यात्रा मे हिनका संग कइटा मंत्री आओर अधिकारी सभ सेहो संगे- संग चलि रहल छथिन्ह. बड़का लाव -लश्कर रहय छनि. यात्रा नीक अछि मुख्यमंत्री खुद लोकक बीच पहुंच रहल छथिन्ह. समस्या...परेशानी सुनि रहल छथिन्ह. एहि यात्रा सं गाम घर के विकास... सड़क बिजली पानी के बारे मे जानय... सीधा लोक सं मिलय के अवसर मिलि रहल छनि. मुदा विपक्षी पार्टी सभ के इहो कहनाय छनि जे ई पाई के बरबादी अछि. आओर सरकारी पाई पर चुनाव प्रचार भ रहल अछि. अहां सभ के कि लगि रहल अछि. अपन विचार जरूर लिखु.
सदस्यता लें टिप्पणियाँ भेजें (Atom)


text:
सुभाषचंद्र झा, सहरसा। मई ५, २०१५. मैथिली जिन्दाबाद!
तूफान पीड़ित हेतु देल जा रहल राहत पर बिचौलियाक टेढ नजरि।
सहरसा सहित कोसी पूर्वी मिथिला मे भूकम्प, बिहारि, पाथर सँ किसानक सब फसल खराब भऽ गेल। कुसहा त्रासदी मे सेहो पीड़ित सब केँ मुआवजा राशिक इंतजार आइ धरि अछिये। प्रखंड स्तर पर लाभूक केर सूची बनेबा मे गड़बड़ी कएल जाइछ। ताहि लेल कतेको बेर धरना-प्रदर्शन सेहो भेल। मुदा अनुदान राशि ओकरे भेटलैक जे बिचौलियाक अनुसार कमीशन फरियौलक।
चक्रवाती तूफानक 15 दिन बितलाक बादो सहरसा जिला केर 151 पंचायत मे सँ 124 पंचायत मे सर्वेक्षण भेल अछि। जाहि मे सँ मात्र 2776 मकान केँ चिन्हित कैल गेल अछि। बाँकी सूची मे नाम जोड़बाक लेल लाभूक सब केँ पंचायत सँ लैत प्रखंड स्तर पर भाग-दौड़ कय रहल अछि। लाभूक सब कहलनि जे घरक अभाव मे त्रिपाल टाँगिकय आ अन्य अस्थायी निवास मे रहि रहल छी मुदा प्रशासनिक चक्कर मे राहत पेबा लेल पिसा रहल छी। ओना जिलाधिकारी शशिभूषण कुमार कहलनि जे सब अधिकारी व कर्मचारी केँ स्थलगत सर्वेक्षण कय सब पीड़ित केर सूची बनेबाक निर्देश देल गेल अछि, कोनो तरहक शिकायत पर त्वरित कारवाई करब।


text: दरभंगा। दरभंगाक खिलाड़ी आ खेल प्रेमी क लेल नीक समाद। लहेरियासराय स्थित नेहरू स्टेडियम अर्थात पोलो मैदान कए स्तरीय बनाउल जा रहल अछि। संगहि दरभंगाक बस स्टैंड पर सेहो यात्री सुविधा क विकास करि ओकर कायाकल्प करबाक योजना कए मंजूरी भेट गेल अछि। जिला पदाधिकारी संतोष कुमार मल्ल कहला अछि जे नहेरू स्टेडियम क शीघ्र विकास करि एकरा सुविधा स लैस कैल जाएत। ओ कहला जे स्टेडियम मे क्रिकेट क लेल दूटा पिच अभ्यास कए आ चारिटा फाइनल खेलबा योग्य बनाउल जाएत। एकरा लेल दानापुर स माइट आनल जा रहल अछि संगहि मोइनुल हक स्टेडियम पटना क क्यूरेटर स सलाह-मशबिरा कैल जा रहल अछि। डीएम कहला जे स्टेडियम क चारूकात नाला क निर्माण आ सिमरसेबल पंप क संगहि नव घास सेहो लगाउल जा रहल अछि। श्री मल्ल कहला जे स्टेडियम क बाहर उत्तर दिस दूटा सिंथेटिक टेनिस कोर्ट सेहो बनत। एहि लेल लगभग 20 लाख टका आवंटित अछि। डीएम कहला जे शहर क तीनटा बस स्टैंड कादिराबाद, लहेरियासराय आ राजकुमारगंज क सौंदर्यीकरण आ ओहि ठाम सुविधा मुहैया करेबाक योजना अछि। एहि बस स्टैंड मे जतए पीसीसी प्लिंथ होएत, ओतहि यात्री शेड आ नाला क निर्माण सेहो कराउल जा रहल अछि। एकरा लेल 1.5 करोड़ क योजना बनाउल गेल अछि। आवश्यक प्रक्रिया पूरा भ गेल अछि, काज शीघ्र शुरू भ जाएत।


text:
पहाड़ परक उपदेश
5
धन्य के अछि?
(लूका 6:20-23)
1 लोकक भीड़ केँ देखि कऽ यीशु पहाड़ पर चढ़ि गेलाह। ओ जखन बैसलाह तँ शिष्य सभ हुनका लग अयलथिन। 2 यीशु एहि तरहेँ हुनका सभ केँ उपदेश देबऽ लगलथिन—
3 “धन्य अछि ओ सभ जे अपना केँ आत्मिक रूप सँ असहाय बुझैत अछि,
किएक तँ स्वर्गक राज्य ओकरे सभक छैक।
4 धन्य अछि ओ सभ जे शोक करैत अछि,
किएक तँ ओ सभ सान्त्वना पाओत।
5 धन्य अछि ओ सभ जे नम्र अछि,
किएक तँ ओ सभ पृथ्वीक उत्तराधिकारी होयत।
6 धन्य अछि ओ सभ जे धार्मिकताक भूखल-पियासल अछि,
किएक तँ ओ सभ तृप्त कयल जायत।
7 धन्य अछि ओ सभ जे दयावान अछि,
किएक तँ ओकरा सभ पर दया कयल जयतैक।
8 धन्य अछि ओ सभ जकर हृदय शुद्ध छैक,
किएक तँ ओ सभ परमेश्वर केँ देखत।
9 धन्य अछि ओ सभ जे मेल-मिलाप करबैत अछि,
किएक तँ ओ सभ परमेश्वरक पुत्र कहाओत।
10 धन्य अछि ओ सभ जे धार्मिक रहबाक कारणेँ सताओल जाइत अछि,
किएक तँ स्वर्गक राज्य ओकरे सभक छैक।
11 “धन्य छी अहाँ सभ, जखन लोक सभ हमरा कारणेँ अहाँ सभ केँ अपमानित करत, सताओत और झूठ बाजि-बाजि कऽ अहाँ सभक विरोध मे लोक केँ सभ तरहक अधलाह बात कहतैक। 12 तखन खुशी होउ और आनन्द मनाउ, किएक तँ अहाँ सभक लेल स्वर्ग मे बड़का इनाम राखल अछि। एही तरहेँ लोक परमेश्वरक ओहि प्रवक्ता सभ केँ सेहो सतौने छलनि, जे सभ अहाँ सभ सँ पहिने प्राचीन समय मे छलाह।
“अहाँ सभ पृथ्वीक नून आ संसारक प्रकाश छी”
13 “अहाँ सभ पृथ्वीक नून छी। मुदा जँ नून मे नूनक स्वाद समाप्त भऽ जाइक तँ ओ कोन वस्तु सँ फेर नूनगर बनाओल जा सकत? ओकरा फेकि देल जाय, आ लोक ओकरा पयर सँ धाँगय, से छोड़ि ओ दोसर कोन काजक रहि जायत?
14 “अहाँ सभ संसारक प्रकाश छी। पहाड़ परक नगर नुकायल नहि रहि सकैत अछि। 15 लोक डिबिया लेसि कऽ पथिया सँ नहि झँपैत अछि, बल्कि लाबनि पर रखैत अछि, और ओ डिबिया घर मे सभक लेल प्रकाश दैत छैक। 16 एहि तरहेँ अहूँ सभ अपन प्रकाश लोकक बीच चमकाउ, जाहि सँ लोक अहाँ सभक नीक काज देखि कऽ, अहाँक पिताक, जे स्वर्ग मे छथि, तिनकर स्तुति करनि।
धर्म-नियमक उद्देश्य पूरा होयत
17 “ई नहि सोचू जे हम मूसा द्वारा देल धर्म-नियम अथवा परमेश्वरक प्रवक्ता सभक लेख सभ केँ रद्द करबाक लेल आयल छी। हम ओहि सभ केँ रद्द नहि, बल्कि पूरा करबाक लेल आयल छी। 18 हम अहाँ सभ केँ सत्य कहैत छी, जाबत तक आकाश आ पृथ्वी समाप्त नहि होयत, ताबत तक धर्म-नियम मे लिखल सभ बात बिनु पूरा भेने ओकर एक मात्रा वा एक बिन्दुओ नहि मेटायत। 19 जे केओ एहि आज्ञा मे सँ छोटो सँ छोट आज्ञाक उल्लंघन करत और दोसरो लोक केँ तहिना करऽ लेल सिखाओत, से स्वर्गक राज्य मे सभ सँ छोट कहाओत। मुदा जे केओ एहि आज्ञा सभक पालन करत आ दोसरो लोक केँ तहिना करऽ लेल सिखाओत, से स्वर्गक राज्य मे पैघ कहाओत। 20 हम अहाँ सभ केँ कहैत छी जे, परमेश्वरक नजरि मे धार्मिक ठहरबाक लेल जे बात आवश्यक अछि, से जँ अहाँ सभ धर्मशिक्षक आ फरिसी सभ सँ बढ़ि कऽ पूरा नहि करब, तँ अहाँ सभ स्वर्गक राज्य मे किन्नहुँ नहि प्रवेश करब।
क्रोध और हत्या
21
“अहाँ सभ सुनने छी जे प्राचीन काल मे पुरखा सभ केँ कहल गेल छलनि, ‘हत्या नहि करह,*
और जे केओ हत्या करत तकरा कचहरी मे दण्डक योग्य ठहराओल जयतैक।’ 22
मुदा हम अहाँ सभ केँ कहैत छी, जे केओ अपना भाय पर क्रोधो करत तकरा कचहरी मे दण्डक योग्य ठहराओल जयतैक। जे अपन भाय केँ ‘रे मूर्ख’ कहत, तकरा धर्म-महासभा मे ठाढ़ होमऽ पड़तैक, और जे केओ अपना भाय केँ सराप देत, से नरकक आगि मे खसयबा जोगरक अछि।
23 “तेँ जँ अहाँ अपन चढ़ौना प्रभुक वेदी पर अर्पण कऽ रहल छी आ ओतहि अहाँ केँ मोन पड़ल जे अहाँक भाय केँ अहाँ सँ कोनो सिकायत छैक, 24 तँ अपन चढ़ौना वेदीक कात मे राखि दिअ आ पहिने जा कऽ अपना भाय सँ मेल करू और तकरबाद आबि कऽ अपन चढ़ौना चढ़ाउ।
25 “जखन अहाँक विरोधी अहाँ केँ कचहरी मे लऽ जा रहल अछि, तँ रस्ते मे ओकरा संग जल्दी सँ मेल-मिलाप कऽ लिअ। एना नहि होअय जे विरोधी अहाँ केँ न्यायाधीशक जिम्मा मे लगा दय आ न्यायाधीश सिपाहीक जिम्मा मे, और अहाँ केँ जहल मे राखि देल जाय। 26 हम अहाँ केँ सत्य कहैत छी जे, जाबत तक अहाँ पाइ-पाइ कऽ सधा नहि देबैक, ताबत तक अहाँ ओतऽ सँ नहि छुटब।
अधलाह इच्छा और परस्त्रीगमन
27
“अहाँ सभ सुनने छी जे कहल गेल, ‘परस्त्रीगमन नहि करह।’† 28
मुदा हम अहाँ सभ केँ कहैत छी जे, जे कोनो पुरुष कोनो स्त्री केँ अधलाह इच्छा सँ देखैत अछि, से तखने अपना मोन मे ओकरा संग परस्त्रीगमन कऽ लेलक। 29
जँ अहाँक दहिना आँखि अहाँ केँ पाप मे फँसबैत अछि तँ ओकरा निकालि कऽ फेकि दिअ। अहाँक शरीरक एके अंग नष्ट भऽ जाओ, से अहाँक लेल एहि सँ नीक होयत जे सम्पूर्ण शरीर नरक मे फेकि देल जाय। 30
जँ अहाँक दहिना हाथ अहाँ केँ पाप मे फँसबैत अछि तँ ओकरा काटि कऽ फेकि दिअ। अहाँक शरीरक एके अंग नष्ट भऽ जाओ, से अहाँक लेल एहि सँ नीक होयत जे सम्पूर्ण शरीर नरक मे फेकि देल जाय।
तलाक
(मत्ती 19:9; मरकुस 10:11-12; लूका 16:18)
31
“कहल गेल अछि जे, ‘जे पुरुष अपना स्त्री केँ तलाक दैत अछि, से तलाकनामा लिखि कऽ दैक।’‡ 32
मुदा हम अहाँ सभ केँ कहैत छी जे, स्त्री केँ दोसराक संग गलत शारीरिक सम्बन्ध रखबाक कारण केँ छोड़ि कऽ जँ कोनो दोसर कारण सँ कोनो पुरुष अपना स्त्री केँ तलाक दैत अछि, तँ ओ अपना स्त्री केँ परपुरुषगमन करऽ वाली बनबाक लेल विवश करैत अछि, और जे केओ ओहि तलाक देल स्त्री सँ विवाह करैत अछि, सेहो परस्त्रीगमन करैत अछि।
सपत
33 “अहाँ सभ इहो सुनने छी जे प्राचीन समयक पुरखा सभ केँ कहल गेल छलनि जे, ‘सपत खा कऽ जे वचन देलह तकरा नहि तोड़िहह, बल्कि प्रभु सँ खायल अपन सपत केँ पूरा करिहह।’ 34 मुदा हम अहाँ सभ केँ कहैत छी जे सपत खयबे नहि करू—ने स्वर्गक नाम लऽ कऽ, कारण ओ परमेश्वरक सिंहासन छनि, 35 ने पृथ्वीक नाम लऽ कऽ, कारण ओ परमेश्वरक पयर तरक चौकी छनि, ने यरूशलेमक, कारण ओ महान् राजाक नगर छनि, 36 और ने अपन माथक, कारण अहाँ अपन एकोटा केश केँ ने तँ उज्जर आ ने कारी कऽ सकैत छी। 37 अहाँ सभ जखन ‘हँ’ कहऽ चाहैत छी, तँ बस, ‘हँ’ए कहू, जखन ‘नहि’ कहऽ चाहैत छी, तँ ‘नहि’ए कहू। एहि सँ बेसी जे किछु बजैत छी से शैतान सँ प्रेरित बात अछि।
बदला लेनाइ
(लूका 6:29-30)
38
“अहाँ सभ सुनने छी जे एना कहल गेल छल, ‘केओ जँ ककरो आँखि फोड़य तँ ओकरो आँखि फोड़ल जाय, आ केओ जँ ककरो दाँत तोड़य तँ ओकरो दाँत तोड़ल जाय।’§ 39
मुदा हम अहाँ सभ केँ कहैत छी, जँ कोनो दुष्ट लोक अहाँ केँ किछु करओ, तँ ओकर विरोध नहि करू। केओ जँ अहाँक दहिना गाल पर थप्पड़ मारय तँ ओकरा सामने दोसरो गाल कऽ दिऔक। 40
केओ जँ अहाँ पर मोकदमा कऽ अहाँक कुर्ता लेबऽ चाहय तँ ओकरा ओढ़नो लेबऽ दिऔक। 41
जँ केओ अहाँ सँ कोनो वस्तु जबरदस्ती एक कोस उघबाबय तँ अहाँ दू कोस उघि दिऔक। 42
जे केओ अहाँ सँ किछु मँगैत अछि तकरा दिऔक, आ जे केओ अहाँ सँ पैंच लेबऽ चाहैत अछि तकरा सँ मुँह नहि घुमाउ।
शत्रु सँ प्रेम
(लूका 6:27-28, 32-36)
43
“अहाँ सभ सुनने छी जे एना कहल गेल छल, ‘अपना पड़ोसी सँ प्रेम करह*
आ अपन शत्रु सँ दुश्मनी राखह।’ 44
मुदा हम अहाँ सभ केँ कहैत छी, अपना शत्रु सभ सँ प्रेम करू आ अहाँ केँ जे सभ सतबैत अछि तकरा सभक लेल प्रभु सँ प्रार्थना करू। 45
तखने अहाँ स्वर्ग मे रहऽ वला अपन पिताक सन्तान बनब। कारण, ओ दुष्ट आ सज्जन दूनू पर अपन सूर्यक प्रकाश दैत छथि, आ धर्मी और अधर्मी दूनू पर वर्षा करबैत छथि।
46 “जँ अहाँ मात्र ओकरे सभ सँ प्रेम करी जे अहाँ सँ प्रेम करैत अछि तँ अहाँ केँ परमेश्वर सँ की इनाम भेटत? की कर असूल कयनिहार ठकहारो सभ एहिना नहि करैत अछि? 47 आ जँ अहाँ मात्र अपने लोक सभक कुशल-मङलक पुछारी करैत छी तँ अहाँ कोन बड़का काज करैत छी? की परमेश्वर केँ नहि चिन्हऽ वला जातिक लोक सभ सेहो एहिना नहि करैत अछि? 48 तेँ अहाँ सभ सिद्ध बनू जेना स्वर्ग मे रहऽ वला अहाँ सभक पिता परमेश्वर सिद्ध छथि।


text:
के. कामराज
के. कामराज या कुमारास्वामी कामराज (१५ जुलाई १९०३ - २ अक्टूबर १९७५) भारत के राज्य तमिलनाडु के प्रसिद्ध राजनीतिज्ञ छल। उनकर जन्म विरुधुनगर, मदुरै, तमिलनाडु मे भेल छल। भारत के २ प्रधानमंत्री, लालबहादुर शास्त्री आ इंदिरा गांधी के चुनाव मे उनकर महत्वपूर्ण योगदान छल।
के. कामराज ‘नाडर जाति’ से उठि के मद्रास, बाद मे तमिलनाडु के मुख्यमंत्री आ ‘कांग्रेस पार्टी’ के अध्यक्ष बनल। तमिलनाडु क राजनीति मे बिल्कुल निचला स्तर सँ अपन राजनीतिक जीवन शुरू करि देश के दुई प्रधानमंत्री चुने मे महत्वूपर्ण भूमिका निभावे के कारण 'किंगमेकर' कहल जाए वाला के. कामराज साठि के दशक मे ‘कांग्रेस संगठन’ मे सुधार क लेल कामराज योजना प्रस्तुत करि के कारण विख्यात भेल।
परिचय[सम्पादन करी]
कामराज क जन्म १५ जुलाई १९०३ क तमिलनाडु के विरूधुनगर मे हुआ छल। उनकर मूल नाम कामाक्षी कुमारस्वामी नादेर छल परन्तु बाद मे ओ के. कामराज के नाम से ही जानल गेल। कामराज अपन पढाई पूरा नै करि पावलक परन्तु जर्ज जोसेफ के नेतृत्व वाला ‘वैकम’ सत्याग्रह उनका आकर्षित केलक।


text:
दरभंगा, मिथिला मिरर: दरभंगाक निजी नर्सिंग होम आर.बी मेमोरियल मे बुधदिन राति इलियास (45) के मौत भय गेल। लहास के लय जेबाक लेल काउंटर पर परिजन राशि जमा करेबाक लेल गेल। एक लाख रुपैया जमा भय गेल, मुदा शेष 13 हजार रुपैया 1000 आ 500 के पुरान नोट मे छल। जाहि कारने नर्सिंग होम प्रशासन लहास के जब्त कय लेलक।
परिजन के गुहारक बादो नर्सिंग होम प्रबंधन नहि मानलक। हारि क परिजन बृहस्पति दिन एसडीपीओ दिलनवाज अहमद के आपबीती सुनेलक। एसडीपीओ के हस्तक्षेपक बाद परिजन के लहास देल गेल। मधुबनी जिलाक लौकहा गामक निवासी अब्दुस सकूरक बेटा इलियास के 24 नवंबर क आरबी मेमोरियल मे भर्ती कराओल गेल छल।
आरबी मेमोरियल के डॉ राजीव कुमार के अनुसार निजी अस्पताल मे पुरान नोट नहि लेबाक सरकारक आदेश पहिने आबि गेल अछि। बावजूद अंतिम बिल चुकता के समय मरीज पुराना नोट जमा करबाक लेल काही रहल छल। नोट नहि देला पर लहास के जब्त नहि कायल गेल छल, सिर्फ पुरान नोटक जगह नव नोट काउंटर पर जमा करेबाक बात कहल गेल छल।


text:
बेर-बेर सुनए पड़ैत अछि जे राजा माने- शोषक। जमींदार माने- शोषक। ई मानि लेल गेल अछि जे ओ शासन कएलनि तँ शोषक होएबे करताह। ओ अपन जनताक कोनो ध्यान नहिं रखताह आ अपने जनताक खून चूसि आराम करताह। ई वस्तुतः नकारात्मक सोच वला वामपंथी मानसिकता थीक।
जखनि हमारलोकनि इतिहासकें देखैत छी तँ अनेक एहन उदाहरण भेटैत अछि जतए मिथिलाक सामन्तलोकनि सोझे जनताकसँ सरोकार रखैत रहथि। एहने एकटा अवसर आ ओकर वृत्तान्त एतए लिखल गेल अछि।
The Queen Empress’s Jubilee in India, works done in Madhubani by Raj family.
सन् 1887 ई.मे यूरोपक महारानीक जुबली वर्ष मनाओल गेल छल। एहिमे भारतक विभिन्न स्थान पर हर्षोल्लासक संग कार्यक्रम करबाक छलैक। भारतक सभ नगरमे एहन कार्यक्रम आयोजित भेल छल।
एही क्रममे मधुबनीमे कोन-कोन काज कएल गेल तकर विवरण ऐतिहासिक दृष्टिसँ महत्त्वपूर्ण अछि।
1887 ई.क फरवरी मासमे एहि काजक लेल एकटा बैसार भेल छल, जकर रिपोर्ट इंडियन मिरर अखबारमे छपल। आ एही साल पुस्तकाकार मे प्रमुख समाचार भ्वाइस ऑफ इंडियाक 1887 बला अंक (THE VOICE OF INDIA FOR THE YEAR 1887 VOLUME V) मे सेहो छपल।
एकर पृष्ठ संख्या 72 पर मधुबनीक एहि बैसारक विवरण प्रकाशित अछि। एकर अनेक प्रकारें ऐतिहासिक महत्त्व अछि। आयोजनक लेल जे जे सदस्य मनोनीत कएल गेल छथि हुनक नाम, हुनक जाति ओहि इतिहासकारसभक आँखि खोलत जे दरभंगाक महाराज लोकनि पर एकटा समुदायविशेषक प्रति पूर्वाग्रह घोखैत अघाइत नै छथि।
एहिमे राजाक रूपमे रमेश्वर सिंहक नाम आएल अछि। रमेश्वर सिंह यद्यपि 1898 ई.मे औपचारिक रूपसँ गद्दी सम्हारलनि, मुदा एहिसँ 11 वर्ष पहिनहुँ ओ जनहितक कार्यमे बढ़ि-चढ़िकें भाग लैत रहलाह। ओ ओहू दिनमे राजाक रूपमे सेहो ख्यात रहलाह।
एहि जनहितक कार्यमे जे लोकनि चन्दा देने छथि; हुनको लोकनिक नाम इतिहासक दृष्टिसँ महत्त्वपूर्ण अछि।
एतय ओहि बैसारक कार्यवाही मैथिलीमे सेहो देल जा रहल अछि। संगहि एकर मूल अंग्रेजी, ओहि पुस्तकक पन्ना आ ओकर वेबलिंक सेहो देल जा रहल अछि जे अग्रतर शोधक लेल सहायक होएत।
एतए उल्लिखित चन्दा देनिहार व्यक्ति सभक परिचय
- 1. बाबू हर्षधारी सिंह- महाराज माधवसिंहक पुत्र कीर्तिसिंह, तनिक पुत्र गिरिधारी सिंह आ तनिक पुत्र हर्षधारी सिंह छलाह। एहि प्रकारें ई महाराज माधव सिंहक प्रपौत्र भेलाह। ई भक्तिधारी सिंहक पितामह छलाह। हिनक आवास मधुबनी ड्यौढी रहए।
- 2. हर्षधारी सिंहक भाय– हिनक नाम एतए नहिं लेल गेल अछि। मुदा एतए कन्हैयाजी प्रसिद्ध तन्त्रधारी सिंहक नाम अभिप्रेत अछि। ई अपन आवास राँटीमे बनौने रहथि।
- 3. बाबू दुर्गादत्त सिंह- ई कीर्तिसिंहक पुत्र आ महाराज माधव सिंहक पौत्र रहथि। ई मैथिलीक प्रसिद्ध गीत “सिंह पर एक कमल राजित ताहि ऊपर भगवती”क अमर गीतकारक सेहो छथि।
मूल रिपोर्टक मैथिली अनुवाद
“मधुबनी
गरीब सभक बीच कम्बल, खोराकी आ खपड़ा खराँतक रूपमे बाँटल गेल। सामान्य जनताक उपयोगक लेल किछु स्थायी काज कराओल गेल, जेना कमलाक पुरान धारमे पक्का घाटक संग पोखरि खुनाओल गेल। निम्नलिखित सम्भ्रान्त लोक सभक एकटा समिति गठित कएल गेल जे एहि बैठकक कार्यवाही कें कार्यान्वित करथि।
- अनुमण्डलाधिकारी
- अपन प्रबन्धक बाबू गौरीशंकरक माध्यमें राजा रमेश्वर सिंह
- बाबू हर्षधारी सिंह
- बाबू आमेन्द्र सिंह
- बाबू अनन्तलाल चटर्जी, सब डिप्टी मजिस्ट्रेट
- बाबू राजकुमार कुन्दु, सहायक शल्य चिकित्सक
- मौलवी सैय्यद मोगनी, सहायक निबन्धन पदाधिकारी
- बाबू आशुतोष मुखर्जी, नगरपालिकाक उप निदेशक सदस्य एवं सचिव
एक एतिरिक्त निम्नलिखित सम्भ्रान्त नागरिकक एकटा उप समिति धर्मार्थ कार्य आ प्रकाश आदिक व्यवस्थाक लेल सेहो बनाओल गेल-
- बाबू अनन्तलाल चटर्जी
- मुंशी लतीफ हुसैन
- मुंशी गणेश दास दास
- मौलवी सैय्यद मोहम्मद मोगनी
- बाबू राजकुमार कुन्दु
- बाबू मतिराम
- बाबू आशुतोष मुखर्जी
बाबू आशुतोष मुखर्जी एवं तकर बाद राजा रमेश्वर सिंहक द्वारा अध्यक्ष महोदयक प्रति आभार ज्ञापनक संग बैठक सम्पन्न भेल। एही बैठकमे ठामहिं राजा रमेश्वर सिंह 7,000 रुपया, बाबू हर्षधारी सिंह 1,000 रुपया, हुनक भाय 3,000 रुपया आ बाबू दुर्गादत्त सिंह 3,000 चन्दा देलनि। एहि चन्दाक अतिरिक्त अनुमण्डलक यूरोपियन रेजिडेंट सभकें रात्रिभोज, नाच-गान आ फटाकाक लेल सभटा व्यय करबाक भार गछलनि।
मूल अंग्रेजी
MADHUBANI
That alms be given to the poor by way of distribution of blankets and articles of food and also that tiles to roof their houses be supplied to them. That some permanent work of public utility such as digging a tank on the old bed of the Kamla river with a pacca ghat be undertaken. A Committee consisting of the following gentlemen was appointed to give effect to the resolutions of the meeting
- 1 The Sub Divisional Officer.
- 2 Rajah Rameshwar Singh through his Manager Babu Gouri Shanker
- 3 Babu Harakh Dhari Singh
- 4 Babu Amendra Singh
- 5 Babu Anant Lall Chatterji, Sub Deputy Magistrate
- 6 Babu Raj Kumar Kundu, Assistant Surgeon
- 7. Moulvi Syad Mahomed Moghni, Sub Registrar
- 8 Babu Ashutosh Mukerji, Vice Chairman of the Municipality Member and Secretary.
A Sub Committee consisting of the following gentlemen was appointed for carrying out the arrangements with regard to the illumination &c. and charity
- 1 Babu Anant Lai Chatterji
- 2 Munshi Lutaif Hossein
- 3 Munshi Gonesh Dass Dass
- 4 Moulvi Syad Mahomed Mohgni
- 5 Babu Raj Kumar Kundu
- 6 Babu Mutty Ram
- 7 Babu Ashutosh Mukerji Member and Secretary
The meeting then dissolved with a vote of thanks to the chair proposed by Babu Ashutosh Mukerji and seconded by Rajah Rameshwar Sing. Rs 7,000 were subscribed on the spot Rajah Rameshwar Singh subscribed Rs 1,000 Babu Harakh Dhari Singh and brother Rs 3,000 and Babu Durgadut Singh Rs 3.000.
The latter besides his subscription has undertaken to give a dinner to the European residents of the Sub Division and to bear the whole cost of bringing up a Theatrical party and the display of fireworks.
(THE VOICE OF INDIA FOR THE YEAR 1887 VOLUME V, February 1887, The Queen Empress’s Jubilee in India, p. 76)


text:
नवका- पुरनका लेख सर्च करु...
आब दूध के दाम सेहो बढ़त...
गेहूं... चाउर... दाल... सब्जी... चीनी आओर खाए-पीबए के दोसर सामान के बाद आब दूध के बारी अछि. ई हम नहिं कहि रहल छी. ई कहनाय छनि देश के कृषि मंत्री शरद पवार जीक. हुनकर कहनाय छनि कि देश मे दूध के भारी कमी भs गेल अछि.... किल्लत भS गेल अछि...एहि के कारण दाम बढ़नाय तय अछि. हुनकर कहनाय छनि जे ओना दूध के कमी त पूरा देश मे अछि मुदा उत्तर भारत मे किछ बेसिए अछि. एहि सं सरकार पर दूध के दाम बढ़ाबय लेल भारी दबाव अछि.
आब सोचिऔ खुद कृषि मंत्री ऐना कहथिन्ह त फेर जे दाम नहि बढ़य वाला होएत... सेहो बढ़ि जाएत. पवार जीक कहनाय छनि जे दूध के मांग आओर आपूर्ति मे 18 लाख टन के अंतर अछि. ओना ओ कहलखिन्ह जे सरकार कीमत पर लगाम लगाबय के उपाय करि रहल अछि. लोक सभ सोचय छलाह जे नया साल मे महंगाई सं किछ राहत मिलत मुदा हुनकर एहि बयान सं आब दाम बढ़नाय तय अछि. लोक त ओहिना दाल... चाउर... गेहूं... चीनी ... तेल... तरकारी के कीमत सं परेशान छल आब दूध के दाम सेहो बढ़ि जाएत त मुश्किल के अंदाजा अहां लगा सकैत अछि. लोक की कमाएत आओर की खाएत? जेहि देश मे दूध के नदी बहैत होए. दूध... दही रोज के भोजन मे शामिल होए... ओहि देश मे आब एकटा कृषि मंत्री के चलते लोक के एकरा बस देखिए कs संतोष करय पड़त.
कृषि मंत्री शरद पवार एकदम सं नकारा साबित भs रहल छथि. हिनकर कृषि मंत्री के पद पर रहैत खाए-पीबए के अधिकांश चीज के दाम आसमान छू रहल अछि. जखन हिनका सं दाम कहिआ कम होएत के बारे मे पूछल जाए छनि त कहय छथिन्ह जे हम कोनो ज्योतिषी नहि छी. मुदा दाम बढ़य के भविष्यवाणी कs दय छथिन्ह. पवार जी जेहि-जेहि चीज के कमी होए के बयान दय छथिन्ह किछ दिन बाद ओकर दाम ऊपर भागि जाएत अछि. चाहे वो गेंहू होए आ चीनी होए. ओना उत्तर प्रदेश के मुख्यमंत्री कहबो कएलखिन्ह जे शरद पवार किल्लत सं पहिले बयान द जमाखोरी के बढावा द रहल छथिन्ह आओर दाम बढ़ाबय छथिन्ह. आब नहि जानि ई वोट के केहन राजनीति अछि जे प्रधानमंत्री मनमोहन सिंह एतेक महंगाई के बादहुं हुनका पद पर बनौने छथिन्ह. नहिं संभारि मे आबि रहल छनि त कहथुन जे अहां क्रिकेटे देखु. जे होए अहां सभ आब दूध पर एकटा आओर झटका सहय लेल तैयार रहु.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
युवा चित्रकार मनीषा शाह केर जन्मदिन पर प्रवीण शुभकामना
मिथिला चित्रकला संग आरो कतेको कला मे परिपूर्ण हमर धर्म-बहिन मनीषा शाह केर जन्मदिन पर शुभकामना दैत अपनो हर्षक ठेकान नहि अछि। प्रस्तुत तस्वरी १७म अन्तर्राष्ट्रीय मैथिली सम्मेलन विराटनगर मे प्रस्तुत मनीषा शाह केर चित्रकला स्टालक पृष्ठभूमि मे अपन सहयोगी भाइ संग मनीषा स्वयं सेल्फी लैत देखा रहल अछि आर दोसर मे स्वयं अपन स्टाल पर मनीषा केँ हम सब देखि रहल छी। एखनहि फेसबुक नोटिफिकेशन कहलक जे मनीषाक जन्मदिन आइये छी, से देखैत देरी ई शुभकामना सन्देश लिखि रहल छी। पराम्बा जानकी आ मर्यादा पुरुषोत्तम रामजी हमरा सभक बहिन आ पाहुन मनीषाक सब सख-मनोरथ आ सोचल मन्जिल धरिक यात्रा सफलता सँ निष्पादन करबथि, यैह विशेष शुभकामना बहिन मनीषा केँ।
अत्यन्त आकर्षक व्यक्तित्वक धनी बहिन मनीषा संग पहिल भेंट वर्ष २०१८ केर दिसम्बर मासक २२ आ २३ तारीख केँ निर्धारित एकमात्र आयोजन “अन्तर्राष्ट्रीय मैथिली सम्मेलन” मे जनकपुर मे भेल छल। हिनका द्वारा बनायल गेल कलाकृति आ चित्रकला बनायल कैनवास आ फ्रेम्ड चित्र सब देखि बहुत आनन्दित भेल छल मोन। तहिये मोन मे ईहो बैसि गेल छल जे मिथिला ओहिना सनातन चौजुगी जिययवला सभ्यता नहि रहल अछि। लोक कतबो अराजक आ स्वार्थी राजनीतिक छद्म सोचक कारण मिथिला केँ विखंडित करबाक षड्यन्त्र करय, लेकिन जाहि सभ्यता केँ मनीषा समान लाखों-करोड़ों सर्जक भेटत तेकरा ओकर बेजा मनसाय कि बिगाड़ि सकत!
सदिखन एकटा विजयी मुस्कानक संग प्रस्तुत होइत देखल अछि मनीषा केँ। एकटा सफल चित्रकारक संग खूब नीक पढल-लिखल आ आधुनिकताक आवरण मे सजल-धजल युवती द्वारा पहिल बेर मिथिला चित्र सहितक कइएक पेन्टिंग व अन्य उपयोगी घरेलू साज-सज्जा एवं सामान्य उपयोगक वस्तु मे पर्यन्ट मिथिला चित्रकलाक सुन्दर प्रयोगक कइएक प्रकार चीज-वस्तु प्रदर्शनी करैत पहिल बेर १६म अन्तर्राष्ट्रीय मैथिली सम्मेलन जनकपुर मे हिनका हम देखने रहियनि। १७म सम्मेलन मे ई विराटनगर आबिकय अपन स्टाल लगौलीह आ आगन्तुक हजारों दर्शक आ अन्तर्राष्ट्रीय प्रतिनिधि लोकनि हिनकर कलाकृति सब देखिकय ओतबे प्रभावित-प्रेरित भेलाह। मनीषाक नाम पूरे विश्व-पटल पर स्थापित होइत देखि हमरा मोने-मोन खूब सन्तुष्टि भेटल।
एहि बेर मनीषा आबय सँ पहिने फोन कयलीह जे भाइजी हम सब जनकपुर सँ चलि रहल छी से कतय पहुँचबाक अछि… तखन हम कहलियनि जे विराटनगर मे आबि जाउ आ कतहु केकरो सँ पूछबैक त कहि देत जे मैथिली कार्यक्रम कतय हेतैक आ कतय जेबाक अछि…. लेकिन आबय सँ पहिने बहिन हमर एकटा काज कय दे…. कनी जानकी जीक मन्दिर चलि जो आ एहि कार्यक्रमक सफलता लेल प्रार्थना करैत थोड़ेक निर्माल लेने अबिहें। बच्चे सँ हमर आदति रहल अछि, कतबो मोन खराब होइत अछि या कोनो तरहक डर-घबराहट… आ कि निर्माल सँ अपन माथा आ आँखि हँसोथि लेलापर सबटा समस्या खत्म भऽ जायल करय। से सोचलहुँ जे ई १७म अन्तर्राष्ट्रीय मैथिली सम्मेलन हमरा सिरे जनकपुरे मे जानकी जीक निर्माल जेकाँ त आयल रहय, एकर अन्तिम निरूपण-निष्पादन सेहो हुनकहि निर्माल सँ पूरा हो, आ से मनीषाक विशेष श्रद्धा आ स्नेह सँ पूरा भेल। मनीषा केँ एहि लेल कतेक आशीर्वाद दी से मोन नहि भरैत अछि। बस… आइ तोहर जन्मदिन अछि बहिन, से हृदय सँ तोरा शुभकामना आ आशीष दुनू दैत छियौक।
एकटा गिफ्ट सेहो दैत छियौक…. तूँ एक दिन संसार मे बहुत पैघ नामी कलाकार केर रूप मे जानल जेमे आ मिथिलाक बेटीक रूप मे तोहर नाम खूब दूर-दूर धरि ख्याति हासिल करत। एकर अलावे हमर गिफ्ट तोहर एकल चित्रकला प्रदर्शनी मैथिली एसोसिएशन नेपाल केर तरफ सँ विराटनगर मे लगबा सकी से तोहरे सहयोग सऽ… बुझिते छिहीन जे मैथिली कार्यक्रम लेल टका-पैसा भाइजी सब लग बड सीमित रहैत छौक… लेकिन अपना सब कियो मिलि-जुलि बहुत किछु कय सकैत छी। आइ हमरा सभक लेल भले राज्य आ सरकार केर सहयोग बहुत उच्चकोटिक नहि अछि, लेकिन हम सब केकरो आगू सिर नहि झुकबैत छी… से केना…? से केवल आपस मे सुन्दर सहयोग आ समन्वय स्थापित कय केँ। नाउ स्माईल बहिन, हैप्पी बर्थडे अगेन!
हरिः हरः!!


text:
साहित्य अकादेमी द्वारा ‘मीडिया आ साहित्य' विषय पर ऑनलाइन परिसंवाद केर आयोजन मंगलदिन 12 मइ 2021 कें भेल. दू सत्र मे आयोजित परिसंवाद केर पहिल सत्रक अध्यक्षता प्रसिद्ध साहित्यकार ओ सम्पादक उदय चंद्र झा ‘विनोद’ आ दोसर सत्रक अध्यक्षता प्रसिद्ध कथाकार एवं रंगकर्मी विभा रानी केलनि. आयोजन साहित्य अकादेमी केर उपसचिव एन. सुरेश बाबू केर स्वागत भाषण सं शुरू भेल. विषय प्रवर्तन करैत साहित्य अकादेमी मे मैथिली भाषाक संयोजक डॉ. अशोक अविचल कहलनि जे ‘मीडिया आ साहित्य’ एक-दोसर केर पूरक अछि. दुनू क्षेत्र मे मैथिली भाषा बहुत बाट तय केलक अछि.
बीज भाषण करैत साहित्यकार-सम्पादक अजित आजाद मैथिली भाषा मे पूंजी निवेशक जरूरति पर जोर देइत कहलनि जे वेब पत्रकारिता माध्यम सं आम जनमानस केर विश्वास कें जीतबा मे मैथिली मीडिया सफल रहल अछि. कार्यक्रम केर अध्यक्षता करैत उदय चंद्र झा ‘विनोद’ कहलनि जे मैथिली पत्रकारिता केर शुरुआत 1905 सं भेल आ वर्तमान समय मे दैनिक समाचारपत्र आ टेलीविजन केर आवश्यकता महसूस कएल जा रहल अछि.
दोसर सत्र मे ‘मीडिया आ साहित्य’ विषय पर आलेख पढ़ल गेल. एहि सत्र केर अध्यक्षता करैत विभा रानी कहलनि जे भाषा आ साहित्यक विकास मे मीडियाक भूमिका सर्वोपरि अछि. ओ पठित आलेख सब पर सेहो अपन टिप्पणी देलनि. आलेख पढ़ैत पत्रकार विनीत उत्पल कहलनि जे ‘मीडिया आ साहित्य’ मध्य गहींर सम्बन्ध अछि आ दुनू समाजक उत्थान मे समर्पित अछि.
साहित्यकार-पत्रकार सच्चिदानंद सच्चू मैथिली मीडियाक साहित्यिक दृष्टिकोण पर अपन बात रखलनि. ओतहि युवा साहित्यकार-सम्पादक रूपेश त्योंथ मैथिली मीडिया केर वर्तमान स्थिति-परिस्थिति सहित समकालीन साहित्यक अपेक्षा ओ मैथिली मीडिया केर भूमिका पर विचार प्रस्तुत केलनि.
धन्यवाद ज्ञापित करैत डॉ. अशोक अविचल घोषणा केलनि जे एहि परिसंवाद मे आएल आलेख ओ संभाषण कें पुस्तक रूप मे प्रकाशित कएल जाएत. अकादेमी केर उप सचिव सुरेश बाबू कहलनि जे पूरा देश मे महामारी कारण सं लोक सब मे पीड़ा आ अवसाद अछि, एहन स्थिति मे एहि तरहक आयोजन सं सकारात्मकता केर संचार होइत अछि.
(मैथिली भाषा मे उपयोगी वीडियो देखबाक लेल मिथिमीडिया केर यूट्यूब चैनल सब्सक्राइब करू. अहां फेसबुक, ट्विटर आ इन्स्टाग्राम पर सेहो फॉलो क' सकै छी.)
Tags: हालचाल


text:
सबहक सुधि आहाँ लै छी हे अम्बे लीरिक्स सबहक सुधि आहाँ लै छी हे अम्बे, हमरा कियै बिसरै छी हे,सबहक सुधि आहाँ लै छी हे अम्बे, हमरा कियै बिसरै छी हे,हमरा कियै बिसरै छी हे मैया,हमरा कियै बिसरै छी हे,सबहक सुधि आहाँ लै छी हे अम्बे, हमरा कियै बिसरै छी हे….. आनि गंगाजल पिड़िया निपै […]
Tag: भगवती गीत
हे भवानी दुःख हरू माँ पुत्र अपन जानि के
हे भवानी दुःख हरू माँ लीरिक्स हे भवानी दुःख हरू माँ पुत्र अपन जानि के,दय रहल छी दुःख भारी बीच भँवर मे आनि के,हे भवानी दुःख हरू माँ पुत्र अपन जानि के….. आबि आशा में पड़ल छी की करू हम कानि के,विश्वमाता छी आहाँ माँ आहाँ से हम मानि के,हे भवानी दुःख हरू माँ पुत्र […]
आहाँ थिकौं माँ जगदम्ब हे – भगवती गीत
कियै बिसरै छी हमरा लिरिक्स आहाँ थिकौं माँ जगदम्ब हे,कियै बिसरै छी हमरा,आहाँ थिकौं माँ जगदम्ब हे,कियै बिसरै छी हमरा,दौरल एलौं द्वार हे, माँ आहीं केर असरा,दौरल एलौं द्वार हे, माँ आहीं केर असरा,आहाँ थिकौं माँ जगदम्ब हे,कियै बिसरै छी हमरा,आहाँ थिकौं माँ जगदम्ब हे,कियै बिसरै छी हमरा….. हम निर्बल छी टूगर टापर,लागल बहुत अछि […]


text:
विचार
– बालमुकुन्द
विरोध व्यक्ति सँ अछि वा सिस्टम सँ ?
किछु दिन पूर्व सँ, जखन सँ साहित्य अकादमी द्वारा बाल आ युवा पुरस्कारक घोषणा कएल गेल अछि, तखन सँ पुरस्कार आ पुरस्कृत पोथी सँ फाजिल पुरस्कारक निर्णायक मंडल (ज्यूरी) विमर्शक केन्द्र मे छथि। विमर्श होएबाको चाही, तकर स्वागत करैत छी तथापि विमर्श जाहि आधार पर ठाढ़ कएल जा रहल अछि – ई चिन्ताक गप्प लगैत अछि।
सर्वप्रथम तँ पुरस्कृत पोथी पर विमर्श कएल जएबाक चाही, मुदा हमरालोकनि ‘आह, वाह, बधाइ, शुभकामना’ सँ आगाँ बढ़िए नहि पबैत छी। पोथी पर गप्प करबाक नाओं पर प्रायः यैह शब्द समूह टा सर्वत्र विद्यमान भेटैत अछि । ताहू सँ भेल तँ किछु गोटे ‘महान’ आ किछु गोटे ‘रिजेक्टेड’ साबित करबा पर उतारू भ’ जाइत छी। ताहि समय मे हमरालोकनि रचनाकार सँ फाजिल उक्त रचनाकार सँ स्वयं केर सम्बन्ध केँ प्राथमिकता दैत विमर्शक सभटा आधार तय करैत छी। सोशल मीडिया पर सभटा विमर्शक केन्द्र मे यैह टा मूल भेटैत अछि। की एकगोट लिखए-पढ़ए बला लोक केँ एहिना गप्प करबाक चाही ? की गम्भीरतापूर्वक पोथीक पक्ष-विपक्ष पर गप्प नहि कएल जा सकैत अछि ? किएक नहि कएल जा सकैत अछि ?
जतए धरि ज्यूरी प्रसंगक गप्प अछि। किछु पाछाँ लए जाए चाहैत छी। बेसी नहि, किछुए पाछाँ। मात्र उदाहरणक लेल, एहि कथनक संग जे एहन उदाहरण संख्या एक नहि, बहुलता मे उपलब्ध अछि। स्मरण कएल जाए जखन साहित्य अकादमिक मूल पुरस्कार वीणा ठाकुर केँ हुनक कथा-संग्रह ‘परिणीता’ लेल देल जएबाक घोषणा भेल छल, तखन हमरालोकनि कोन तरहक विमर्श क’ रहल छलहुँ ! [हमहिं स्मरण दियबैत छी – वीणा ठाकुर, साहित्य अकादमी मे मैथिली भाषाक पूर्व संयोजिका रहथि जे उक्त पदक अपन निर्धारित समय सीमा पूर्ण कएलाक बाद प्रेम मोहन मिश्र केँ अकादमी मे मैथिलीक संयोजक प्रस्तावित करैत छथि, वा एना कही जे बनवाबैत छथि (अकादमिक पदेन संयोजकक भेटल प्रभाव केँ देखैत) आ ठीक अगिला वर्ष प्रेम मोहन मिश्रक द्वारा स्वयं पुरस्कार ग्रहण करैत छथि। ] बंधुगण विमर्श तखनहुँ बधाइ, शुभकामना, आह, वाह सँ आगाँ नहि गेल छल। दोसर दिस एक विमर्श मात्र एहि बातक लेल भ’ रहल छल जे वीणा जी केँ एहि वर्ष तँ पुरस्कार नहिए लेबाक चाहियनि, लोक मे एतेक नैतिकता तँ होएबाके चाही। एहि दोसर पक्ष पर हमहुँ पूर्णतः सहमत छी आ एकर निन्दा करैत छी मुदा ई सभटा विमर्श मात्र एही बातक लेल होएबाक चाही छल ? की एहि बात पर विमर्श नहि होएबाक चाही छल जे ‘परिणीता’ मैथिलीक कथा-साहित्यक एक औसत संग्रह टा अछि आ मैथिली कथा मे किछु नव नहि जोड़ि रहल अछि। प्रश्न अछि जे पुनः हमरालोकनि गम्भीरताक संग पोथी पर विमर्श किएक नहि केंद्रित कएलहुँ ? दोसर दिस, विमर्श करबाक काल मे की ओहि बेरक ज्यूरी सभ केँ नहि ‘जज’ कएल जएबाक चाही छल ? विवेकानंद ठाकुर, पूर्व सचिव, चेतना समिति सन घनघोर असाहित्यिक व्यक्ति साहित्य अकादमिक मूल पुरस्कारक ज्यूरी होइत छथि आ हमरा लोकनि एक शब्द धरि नहि बजैत छी। जे व्यक्ति जीवन मे एकगोट लेख टा नहि लिखने हुए, नहिए कोनो साहित्यिक बोध रखैत हुए से अकादमिक मूल पुरस्कारक ज्यूरी कोना भ’ सकैत छथि ? की एहिपर गप्प नहि होएबाक चाही छल ? बंधुगण सत्य तँ ई अछि जे ताहिकाल हमरालोकनिक कल्ला एहि लेल नहि फुटैत अछि किएक तँ विवेकानन्द ठाकुर चेतना समितिक सचिव रहल छथि आ एखनहुँ समिति मे अपन सक्रिय प्रभाव रखैत छथि – हमरा लोकनि चुप्प भ’ जाइत छी ! चेतना समिति सँ स्वार्थ सिद्धिक लुलुप्सा जे रहैत अछि – किएक तँ प्रतिवर्ष चेतना समिति द्वारा भाषा-साहित्यक लेल कैकटा कार्यक्रम होइत रहैत अछि, कैकटा पुरस्कार देल जाइत अछि, कम सँ कम 7 सँ 8 पुरस्कार। तेँ सभटा स्टैंड बिसरि जाइत छी, मात्र मंच, माइक, पाग, माला, पुरस्कार टा मोन रहैत अछि। तखन सभ नीक लगैत अछि, किछुओ अधलाह नहि!
जतए कतहुँ गलत होइत अछि, ताहिपर प्रश्न होइत रहबाक चाही, मुखरताक संग तकर विरोध करबाक चाही। हमहुँ एकर आग्रही छी मुदा से सदिखन। बंधुगण अजित आज़ाद सन कवि-लेखक ज्यूरी नहि बनथि, किएक तँ ओ प्रकाशक सेहो छथि; नैतिकताक नाओं पर अहाँ एहि पर प्रश्न करैत छी मुदा विवेकानंद ठाकुर, कामदेव झा, लक्ष्मण झा सन-सन घनेरो घनघोर असाहित्यिक लोक ज्यूरी होइथि से हमरा सभकेँ सहर्ष स्वीकार होइत अछि। ई डुएल स्टैंडर्ड किएक बन्धु? हम स्पष्ट क’ दी जे एतए हम अहाँक कोनो प्रश्न केँ खारिज नहि क’ रहलहुँ अछि, नहिए ककरो समर्थन। हमरा बस एतबी कहबाक अछि जे स्टैंड विचार केंद्रित होएबाक चाही, पूर्णतः सिस्टम केँ विरुद्ध – सिस्टम केँ नीक बनएबाक प्रयोजनार्थ, नहि की व्यक्ति केंद्रित। अहाँ किएक नहि प्रश्न करैत छी जे दरभंगा-मधुबनीक अतिरिक्त आन क्षेत्रक लोक किएक नहि ज्यूरी होइत छथि, किएक नहि संयोजक बनैत छथि, किएक नहि पुरस्कृत होइत छथि (कृपया अपवाद बला उदाहरण आदि नहि टीपल जाए, तकर आग्रह)। प्रश्न सिस्टम सँ होएबाक चाही बन्धु नहि की व्यक्ति सँ। व्यक्ति सेहो सिस्टमक एक अंग टा अछि, जे सिस्टम मे ढुकैत अछि, सिस्टम टा केँ भ’ क’ रहि जाइत अछि।


text:
सितम्बर २३, २०१५. मैथिली जिन्दाबाद!!
आइये एकटा अनलाइन कन्फ्रेन्स केर माध्यम सँ दहेज मुक्त मिथिला केर राष्ट्रीय कार्यकारिणीक चुनाव (२०१५) संपन्न भेल। विदित हो जे २०११ केर मार्च ३ सँ प्रारंभ ई अभियान हाल धरि सैकड़ों जागृतिमूलक कार्यक्रम मिथिलाक विभिन्न स्थान सहित भारत तथा नेपालक अलग-अलग स्थान पर आयोजित करैत आबि रहल अछि। एहि संस्थाक उद्देश्य मुताबिक युवाजन मे माँगरूपी दहेजक प्रतिकार हेतु संकल्प लेब शामिल अछि। तहिना एहि संस्था द्वारा मिथिलाक सांस्कृतिक-पारंपरिक धरोहर केर रक्षा करब सेहो शामिल अछि। २०११ तथा २०१२ मे सौराठ सभा समान महत्वपूर्ण ऐतिहासिक धरोहर केँ फेर सँ उत्कर्ष देबाक लेल सेहो एहि संस्था द्वारा समुचित प्रयास प्रारंभ कैल गेल छल। भाषा तथा संस्कृति प्रति आम मैथिल केँ जोड़बाक लेल मैथिली महायात्राक आयोजन करैत ठाम-ठामक मैथिल केँ एकजुट बनबाक आह्वान सेहो कैल गेल छल। प्रथम वर्षक करीब एक दर्जन स्थानक यात्राक समापन पर विराटनगर मे अन्तर्राष्ट्रीय मैथिली कवि सम्मेलन २०१५ केर आयोजन कैल गेल जाहि अवसर पर ई वेबसाइट मैथिली जिन्दाबाद डट कम केर संचालन प्रारंभ भेल छल। तहिना मिथिला डायरेक्ट्री २०१५ केर अनलाइन प्रकाशन सेहो संभव भेल।
दहेज मुक्त मिथिला भारत तथा नेपाल दुहु देश मे अलग-अलग पंजीकृत होइत विभिन्न अभियान केर संचालन करैत आबि रहल अछि। भारतीय कार्यसमितिक दुइ वर्ष पूरा भऽ गेलाक बाद करीब ३ महीना सँ नव कार्यकारिणीक गठन लंबित छल जेकरा आइ अनलाइन चुनाव मार्फत पूरा कैल जेबाक जानकारी भेल अछि। नव कार्यकारिणी मे कुल २१ सदस्यक चुनाव कैल गेल अछि। राष्ट्रीय अध्यक्ष केर रूप मे एक बेर फेर मुम्बई सँ पंकज झा केँ चुनल गेल अछि। राष्ट्रीय उपाध्यक्षक रूप मे मिथिला सँ श्याम झा, महाराष्ट्र सँ राजेश राय व दिल्ली राजधानी क्षेत्र सँ विमलजी मिश्र केँ चुनल गेल अछि। महासचिव केर रूप मे मुजफ्फरपुर सँ संजय मिश्रा केँ निर्विवाद चुनल गेल। तहिना ५ अलग राज्य सँ ५ सचिव केर रूप मे मदन कुमार ठाकुर (दिल्ली), गणेश झा (गुआहाटी), संतोष कुमार मिश्र (हैदराबाद), संजय कुमार मंडल (मिथिला) एवं दीपक कुमार झा (मुंबई) चुनल गेलाह। तहिना कोषाध्यक्ष एवं सह-कोषाध्यक्ष केर रूप मे क्रमश: मुम्बई सँ धर्मेन्द्र कुमार झा तथा दिल्ली सँ राजनारायण झा केर चुनाव कैल गेल। दहेज मुक्त मिथिला केर सल्लाहकार समिति मे दिल्ली सँ अमर नाथ झा, दोहा (कतार) सँ बिन्देश्वर ठाकुर एवं मलेशिया सँ आरती झा केर चुनाव कैल गेल। श्री वी. एन. झा (मुम्बई) केँ संस्थाक अंकेक्षक केर रूप मे चुनाव कैल गेल। तहिना संस्थाक कुल ५ संरक्षक केर रूप मे श्री कृपानन्द झा (दिल्ली), पंडित श्री धर्मानन्द झा (मुम्बई), श्री रवि नाथ मिश्रा (कानपुर), प्रो. विद्यानन्द मिश्र (सहरसा) एवं श्रीमती रंजू ठाकुर (दिल्ली) केर मनोनयन करबाक निर्णय लेल गेल। एहि तरहें आगामी २ वर्षक लेल २१ सदस्यीय राष्ट्रीय कार्यकारिणीक गठन आइ संस्थाक लगभग समस्त सदस्यक उपस्थिति मे तय कैल गेल।
पुनर्निर्वाचित राष्ट्रीय अध्यक्ष उपरोक्त समस्त नव-निर्वाचित कार्यकारिणी सदस्य केँ पदभार ग्रहण हेतु जिम्मेवारी सहितक पत्राचार काल्हि सँ परसू धरि करबाक जानकारी करौलनि। तहिना नवगठित राष्ट्रीय कार्यकारिणीक नेतृत्व मे नव कार्यक्रम घोषणा करबाक कार्य सेहो शीघ्रे कैल जायत सेहो कहलनि।


text:
सिएरा लियोन
'सिएरा लियोन 'या सिएरा लियोन कऽ गणराज्य, पश्चिमी अफ़्रीका कऽ एक देश छी जेकर सरहद कऽ उत्तर-पूर्वमे गिनी, दक्षिण-पूर्वमे लाईबेरिया आ दक्षिण-पश्चिममे आन्ध्र महासागर अछि। एकर जलवायु गर्मि-खणडीय अछि आ वातावरण बहु-भांति अछि जहिमे सावना (सूखल गाक्ष आ घास कऽ मैदान) सँ ऊषण-कटिबन्धीय क्षेत्र कऽ घना जंगल शामिल अछि। एकर कुल क्षेत्रफ़ल ७१,७४० वर्ग कि॰मी॰ अछि आ चार भौगोलिक क्षेत्रमे बान्ट गेल अछि उत्तरी सूबा, पूर्वी सूबा, दक्षिणी सूबा आ पश्चिमी क्षेत्र जे आगा सँ १४ जिलामे बाँटल गेल अछि। इ जिला कऽ अपन सीधा तौर पर चुनल गेल स्थानीय सरकार छी जेकरा जिला कौंसिल कहल जाएत अछि आ जेकर प्रमुख कौंसिल कऽ सदर होएत अछि।
भूगोल[सम्पादन करी]
सन्दर्भ सामग्रीसभ[सम्पादन करी]
- ↑ Official projection (medium variant) for the year 2013 based on the population and housing census held in Sierra Leone on 4 December 2004. statistics.sl. page 13.
- ↑ २.० २.१ २.२ २.३ "Sierra Leone", International Monetary Fund, अन्तिम पहुँच १८ अप्रैल २०१३।